qundao/data-zh-poetry huggingface dataset:
再寄元真宮讀書
作者：强至
朝代：宋

讀書曾寄此軒頭，官路歸來十二秋。
文酒故人無一在，蓬蒿荒徑有餘愁。
差池歲月辜金印，憔悴乾坤復布裘。
却掃塵埃張舊榻，雲中雞犬笑淹留。
再次前韵
作者：强至
朝代：宋

晻暧秋旻气象浓，对时览物两无穷。才开又合烟光重，欲落还收雨意空。直恐客头先老白，却思日脚带斜红。天真不扰无馀感，谁似前溪下钓翁。
再次前韵
作者：强至
朝代：宋

晻暧秋旻气象浓，对时览物两无穷。
纔开又合烟光重，欲落还收雨意空。
直恐客头先老白，却思日脚带斜红。
天真不扰无余感，谁似前溪下钓翁。
再次前韵
作者：强至
朝代：宋

晻曖秋旻氣象濃，對時覽物兩無窮。
纔開又合煙光重，欲落還收雨意空。
直恐客頭先老白，却思日脚带斜紅。
天真不擾無餘感，誰似前溪下釣翁。
再次韵和純甫紅葉之什
作者：强至
朝代：宋

徒密嗤翠幄，有文殊紫屏。
因霜變顔色，點樹作丹青。
廢苑掃還聚，疏林生易形。
秋風無別艷，祝爾莫飄零。
再次韵和纯甫红叶之什
作者：强至
朝代：宋

徒密嗤翠幄，有文殊紫屏。因霜变颜色，点树作丹青。废苑扫还聚，疏林生易形。秋风无别艳，祝尔莫飘零。
再次韵和纯甫红叶之什
作者：强至
朝代：宋

徒密嗤翠幄，有文殊紫屏。
因霜变颜色，点树作丹青。
废苑扫还聚，疏林生易形。
秋风无别艷，祝尔莫飘零。
再次韵礼之见贻之什
作者：强至
朝代：宋
体裁：七言律诗

传家素业志雄轲，乌足区区羡决科。以道自尊今古少，不才而第苇麻多。圣门奥阃期君至，宾馆清谈许我过。文酒有时留剧饮，长教阿买到醺酡。
再次韵禮之見貽之什
作者：强至
朝代：宋

傳家素業志雄軻，烏足區區羨决科。
以道自尊今古少，不才而第葦麻多。
聖門奧閫期君至，賓館清談許我過。
文酒有時留劇飲，長教阿買到醺酡。
冬尽日睢阳感事
作者：强至
朝代：宋
体裁：七言律诗

天边愁绪细如毛，眼底诗情付浊醪。张许忠魂空日月，邹枚乐事委蓬蒿。积成乡思心频折，送尽年华首重搔。杜子南宾犹此日，主人恩意觉徒劳。
冬日偶书呈县学李君择之
作者：强至
朝代：宋

北风吹严雪，草木无媚姿。野田一穗尽，雀鼠犹苦饥。浦阳槩穷山，不与阴冬宜。今我虽旅宦，一身十口随。有酒奉亲寿，呼妻伴儿嬉。幽肠尚多感，悁结对此时。念子客千里，形影外更谁。空斋抱吟膝，敝案覆饮卮。我本依赖少，校子反有馀。何日富贵涂，引子并足驰。朝得位夔契，暮致君轩羲。收身结嘉客，量金买妖姬。人间有闲愁，安能到双眉。
冬日偶书呈县学李君择之
作者：强至
朝代：宋

北风吹严雪，草木无媚姿。
野田一穗尽，雀鼠犹苦饥。
浦阳槩穷山，不与阴冬宜。
今我虽旅宦，一身十口随。
有酒奉亲寿，呼妻伴儿嬉。
幽肠尚多感，悁结对此时。
念子客千里，形影外更谁。
空斋抱吟膝，敝案覆饮巵。
我本依頼少，校子反有余。
何日富贵涂，引子并足驰。
朝得位夔契，暮致君轩羲。
收身结嘉客，量金买妖姬。
人间有闲愁，安能到双眉。
冬日偶書呈縣學李君擇之
作者：强至
朝代：宋

北風吹嚴雪，草木無媚姿。
野田一穗盡，雀鼠猶苦饑。
浦陽槩窮山，不與陰冬宜。
今我雖旅宦，一身十口隨。
有酒奉親壽，呼妻伴兒嬉。
幽腸尚多感，悁結對此時。
念子客千里，形影外更誰。
空齋抱吟膝，敝案覆飲巵。
我本依頼少，校子反有餘。
何日富貴塗，引子並足馳。
朝得位夔契，暮致君軒羲。
收身結嘉客，量金買妖姬。
人間有閑愁，安能到雙眉。
冬末郡学感怀和韵
作者：强至
朝代：宋

我向荣涂倒足行，折腰尚可代深耕。嗟君二纪差高第，犹尔三冬伴后生。壮志几多成坠鹄，明年四十趁啼莺。金章衮衮从韦布，穷达何时不递更。
冬末郡学感怀和韵
作者：强至
朝代：宋

我向荣涂倒足行，折腰尚可代深耕。
嗟君二纪差高第，犹尔三冬伴后生。
壮志几多成坠鹄，明年四十趁啼鶑。
金章衮衮从韦布，穷达何时不递更。
冬末郡學感懷和韵
作者：强至
朝代：宋

我向榮塗倒足行，折腰尚可代深耕。
嗟君二紀差高第，猶爾三冬伴後生。
壯志幾多成墜鵠，明年四十趁啼鶑。
金章衮衮從韋布，窮達何時不遞更。
冬盡日睢陽感事
作者：强至
朝代：宋

天邊愁緒細如毛，眼底詩情付濁醪。
張許忠魂空日月，鄒枚樂事委蓬蒿。
積成鄉思心頻折，送盡年華首重搔。
杜子南賓猶此日，主人恩意覺徒勞。
冬雪行
作者：强至
朝代：宋

幼年壮气寒逾热，更喜朱颜照飞雪。门前地厚堆玉尘，屐齿千回狂走折。今来过壮能几秋，眼未见雪心先愁。病肤隐粟出门懒，敝袍尽日红炉头。此身知更十年后，雪屋能如今坐否。层衾没颔定昼眠，那复吟边开冻口。壮龄衮衮洪涛奔，百年浩荡未易论。人间万事亦颠倒，且对今雪空清樽。
冬雪行
作者：强至
朝代：宋

幼年壮气寒逾热，更喜朱颜照飞雪。
门前地厚堆玉尘，屐齿千回狂走折。
今来过壮能几秋，眼未见雪心先愁。
病肤隠粟出门懒，敝袍尽日红炉头。
此身知更十年后，雪屋能如今坐否。
层衾没颔定昼眠，那復吟边开冻口。
壮龄衮衮洪涛奔，百年浩荡未易论。
人间万事亦颠倒，且对今雪空清樽。
冬雪行
作者：强至
朝代：宋

幼年壯氣寒逾熱，更喜朱顔照飛雪。
門前地厚堆玉塵，屐齒千回狂走折。
今來過壯能幾秋，眼未見雪心先愁。
病膚隠粟出門懶，敝袍盡日紅爐頭。
此身知更十年後，雪屋能如今坐否。
層衾沒頷定晝眠，那復吟邊開凍口。
壯齡衮衮洪濤奔，百年浩蕩未易論。
人間萬事亦顛倒，且對今雪空清樽。
出大名府北郭
作者：强至
朝代：宋

驅車出近郭，野色感年華。
河靜水猶凍，地寒林未花。
細風吹斷柳，殘雪隠虛沙。
鄉思東南闊，歸飛羨暮鴉。
出大名府北郭
作者：强至
朝代：宋

驱车出近郭，野色感年华。河静水犹冻，地寒林未花。细风吹断柳，残雪隐虚沙。乡思东南阔，归飞羡暮鸦。
出大名府北郭
作者：强至
朝代：宋

驱车出近郭，野色感年华。
河静水犹冻，地寒林未花。
细风吹断柳，残雪隠虚沙。
乡思东南阔，归飞羡暮鸦。
刘叔茂及第后往广德拜亲过吴江新治
作者：强至
朝代：宋
体裁：五言律诗

今岁同升客，如君有几人。青年登一第，白首具双亲。喜气生军垒，欢迎聚邑民。诸兄在天禄，勉去继清尘。
刚叔以雅言题拙稿辄依韵和酬
作者：强至
朝代：宋
体裁：七言律诗

每恨尘劳荒旧学，更惭篆刻得初名。圣贤阃奥期深入，风雅源流庶一清。短技示人方蓄缩，雄篇鏖我太峥嵘。君诗合作咸韶秘，何尔轻酬郑濮声。
初入汴
作者：强至
朝代：宋

山势随淮断，河流带地浑。严风疏树影，落日露沙痕。客兴双蓬鬓，吟怀一酒尊。舟行那敢缓，霜意满乾坤。
初入汴
作者：强至
朝代：宋

山势随淮断，河流带地浑。
严风疏树影，落日露沙痕。
客兴双蓬鬓，吟怀一酒尊。
舟行那敢缓，霜意满干坤。
初入汴
作者：强至
朝代：宋

山勢隨淮斷，河流带地渾。
嚴風疏樹影，落日露沙痕。
客興雙蓬鬢，吟懷一酒尊。
舟行那敢緩，霜意滿乾坤。
初秋与赵无愧小饮下关河亭季秋送客复至其间偶成短句
作者：强至
朝代：宋

秋早津亭一笑歌，红妆晚景落清波。重来霜后攀疏柳，更向风前数败荷。物理盛时能有几，人生乐处亦无多。不知当日樽前曲，却傍谁边敛翠娥。
初秋与赵无愧小饮下关河亭季秋送客復至其间偶成短句
作者：强至
朝代：宋

秋早津亭一笑歌，红粧晚景落清波。
重来霜后攀疏柳，更向风前数败荷。
物理盛时能有几，人生乐处亦无多。
不知当日樽前曲，却傍谁边敛翠娥。
初秋與趙無愧小飲下關河亭季秋送客復至其間偶成短句
作者：强至
朝代：宋

秋早津亭一笑歌，紅粧晚景落清波。
重來霜後攀疏柳，更向風前數敗荷。
物理盛時能有幾，人生樂處亦無多。
不知當日樽前曲，却傍誰邊斂翠娥。
別希魯回馬上口占
作者：强至
朝代：宋

兄佐諸侯幕，愚居孝子廬。
奔馳他自得，情味獨相於。
先送秋帆動，還嗟友席虛。
平生感知淚，今日爲漣如。
別戶部勾院竹
作者：强至
朝代：宋

一來省戶兩春暉，今日飄然襆被歸。
直節貞心惟我愛，此君相別似依依。
別林仁祖御史
作者：强至
朝代：宋

論交鄉里各兒童，三紀相看兩鬢蓬。
孤宦無資元附驥，故人得意近乘驄。
秦儀面激殊今日，管鮑心知有古風。
歸興嚴程何太急，片時車馬復西東。
別王彥祖宮贊
作者：强至
朝代：宋

別襟曾判宋玉臺，魏北相逢一笑開。
帥府紅蓮曾入幕，公堂黄菊偶銜杯。
未應許國全無策，祇恐趨時自有才。
且置功名歸度外，詩筒頻附塞鴻來。
別筠陽
作者：强至
朝代：宋

憶初來筠陽，風土習未穩。
家人畏山氣，一日或數飯。
愁來數去期，三載若天遠。
居之既累月，吏事頗云簡。
山水慣可觀，鷄彘肥堪饌。
却愁解印紱，奪此養疏懶。
觴詠趣滋適，不覺滿銓限。
門前迎新官，槌鼓鬧田阪。
顧予謝鄧侯，寧有邑人挽。
水聲與山光，念此違耳眼。
别希鲁回马上口占
作者：强至
朝代：宋
体裁：五言律诗

兄佐诸侯幕，愚居孝子庐。奔驰他自得，情味独相于。先送秋帆动，还嗟友席虚。平生感知泪，今日为涟如。
别户部勾院竹
作者：强至
朝代：宋

一来省户两春晖，今日飘然幞被归。
直节贞心惟我爱，此君相别似依依。
别户部勾院竹
作者：强至
朝代：宋

一来省户两春晖，今日飘然襆被归。直节贞心惟我爱，此君相别似依依。
别林仁祖御史
作者：强至
朝代：宋

论交乡里各儿童，三纪相看两鬓蓬。孤宦无资元附骥，故人得意近乘骢。秦仪面激殊今日，管鲍心知有古风。归兴严程何太急，片时车马复西东。
别林仁祖御史
作者：强至
朝代：宋

论交乡里各儿童，三纪相看两鬓蓬。
孤宦无资元附骥，故人得意近乘骢。
秦仪面激殊今日，管鲍心知有古风。
归兴严程何太急，片时车马復西东。
别王彦祖宫赞
作者：强至
朝代：宋
体裁：七言律诗

别襟曾判宋玉台，魏北相逢一笑开。帅府红莲曾入幕，公堂黄菊偶衔杯。未应许国全无策，祇恐趋时自有才。且置功名归度外，诗筒频附塞鸿来。
别筠阳
作者：强至
朝代：宋

忆初来筠阳，风土习未稳。
家人畏山气，一日或数饭。
愁来数去期，三载若天远。
居之既累月，吏事颇云简。
山水惯可观，鷄彘肥堪馔。
却愁解印绂，夺此养疏懒。
觞咏趣滋适，不觉满铨限。
门前迎新官，槌鼓闹田阪。
顾予谢邓侯，宁有邑人挽。
水声与山光，念此违耳眼。
别筠阳
作者：强至
朝代：宋

忆初来筠阳，风土习未稳。家人畏山气，一日或数饭。愁来数去期，三载若天远。居之既累月，吏事颇云简。山水惯可观，鸡彘肥堪馔。却愁解印绂，夺此养疏懒。觞咏趣滋适，不觉满铨限。门前迎新官，槌鼓闹田阪。顾予谢邓侯，宁有邑人挽。水声与山光，念此违耳眼。
前日以詩贈賈麟進士繼蒙和答而楊蟠從事亦隨次元韵鄙思不休輒復自和二篇·其一
作者：强至
朝代：宋

賈生俊辯凌諸老，二十漢廷冠插腦。
魁奇遠裔空傳家，慘淡壯年翻却掃。
巧心用過金幾緡，憤淚頃乾玉三抱。
五湖夢數歸何時，四海形單生不造。
鄉宴無心聽鹿鳴，時平有口歌魚藻。
每舒意氣拂劍光，懶把窮通叩蓍草。
江河飲肺吞阮劉，風月吟腸笑郊島。
君才慎勿恃晚成，俗態由來尊少好。
衆人競進皆揠苗，獨子甘貧猶嗜棗。
囊裝未抵一羽輕，筆力堪支泰山倒。
閑身自放壠上耕，愁面誰憐澤邊槁。
幽尋騎馬衫覆韉，冷卧乏氈床露藁。
無勞兒女憫滯材，豈竟乾坤厄吾道。
從前平步封公侯，亦有逢辰出輿皁。
光華聖旦髮可晞，涵泳儒流身已澡。
收還事業幸未遲，揖取功名須及早。
不然一世成虛生，雖曰百年如實夭。
公朝富貴弗汝慳，仕路高車似麻稻。
前日以詩贈賈麟進士繼蒙和答而楊蟠從事亦隨次元韵鄙思不休輒復自和二篇·其二
作者：强至
朝代：宋

愛君氣幹霜松老，一見相投許肝腦。
豈同世上秋葉交，不及歲寒如電掃。
有才無命三十强，寂寞吟齋膝長抱。
愁來遍踏公卿門，綻褐不縫誰改造。
文章直吐元化胚，天樸豈須施斧藻。
長篇下筆縱立成，一字未曾傷草草。
辭源奔注吞衆人，有似驚潮沒孤島。
善君取友論片能，不學常情求百好。
琢磨六藝相與游，我愧性靈昏椹棗。
平湖綠凈時招邀，爛熳清尊爲君倒。
客塗見月凡幾圓，倦馬聲饑奴色槁。
路傍甲第欺儒冠，奴厭腥肥馬餘藁。
我疑造物偏膏粱，富貴何緣慳有道。
貫糜巨室君空囊，朱紫摩肩君衣皁。
大鵬寧合安尋常，怒翼天池終刷澡。
功名豈必收目前，兩鬢未銀猶得早。
顔彭骨朽千萬年，漫與後人論壽夭。
君其努力攀青雲，盛醉春風釀香稻。
前日以诗赠贾麟进士继蒙和答而杨蟠从事亦随次元韵鄙思不休辄复自和二篇
作者：强至
朝代：宋

贾生俊辩凌诸老，二十汉廷冠插脑。魁奇远裔空传家，惨淡壮年翻却扫。巧心用过金几缗，愤泪顷乾玉三抱。五湖梦数归何时，四海形单生不造。乡宴无心听鹿鸣，时平有口歌鱼藻。每舒意气拂剑光，懒把穷通叩蓍草。江河饮肺吞阮刘，风月吟肠笑郊岛。君才慎勿恃晚成，俗态由来尊少好。众人竞进皆揠苗，独子甘贫犹嗜枣。囊装未抵一羽轻，笔力堪支泰山倒。闲身自放垄上耕，愁面谁怜泽边槁。幽寻骑马衫覆鞯，冷卧乏毡床露藁。无劳儿女悯滞材，岂竟乾坤厄吾道。从前平步封公侯，亦有逢辰出舆皂。光华圣旦发可晞，涵泳儒流身已澡。收还事业幸未迟，揖取功名须及早。不然一世成虚生，虽曰百年如实夭。公朝富贵弗汝悭，仕路高车似麻稻。爱君气干霜松老，一见相投许肝脑。岂同世上秋叶交，不及岁寒如电扫。有才无命三十强，寂寞吟斋膝长抱。愁来遍踏公卿门，绽褐不缝谁改造。文章直吐元化胚，天朴岂须施斧藻。长篇下笔纵立成，一字未曾伤草草。辞源奔注吞众人，有似惊潮没孤岛。善君取友论片能，不学常情求百好。琢磨六艺相与游，我愧性灵昏椹枣。平湖绿净时招邀，烂熳清尊为君倒。客涂见月凡几圆，倦马声饥奴色槁。路傍甲第欺儒冠，奴厌腥肥马馀藁。我疑造物偏膏粱，富贵何缘悭有道。贯糜巨室君空囊，朱紫摩肩君衣皂。大鹏宁合安寻常，怒翼天池终刷澡。功名岂必收目前，两鬓未银犹得早。颜彭骨朽千万年，漫与后人论寿夭。君其努力攀青云，盛醉春风酿香稻。
前日以诗赠贾麟进士继蒙和答而杨蟠从事亦随次元韵鄙思不休辄复自和二篇·其一
作者：强至
朝代：宋

贾生俊辩凌诸老，二十汉廷冠插脑。魁奇远裔空传家，惨淡壮年翻却扫。巧心用过金几缗，愤泪顷乾玉三抱。五湖梦数归何时，四海形单生不造。乡宴无心听鹿鸣，时平有口歌鱼藻。每舒意气拂剑光，懒把穷通叩蓍草。江河饮肺吞阮刘，风月吟肠笑郊岛。君才慎勿恃晚成，俗态由来尊少好。众人竞进皆揠苗，独子甘贫犹嗜枣。囊装未抵一羽轻，笔力堪支泰山倒。闲身自放垄上耕，愁面谁怜泽边槁。幽寻骑马衫覆鞯，冷卧乏毡床露藁。无劳儿女悯滞材，岂竟乾坤厄吾道。从前平步封公侯，亦有逢辰出舆皂。光华圣旦发可晞，涵泳儒流身已澡。收还事业幸未迟，揖取功名须及早。不然一世成虚生，虽曰百年如实夭。公朝富贵弗汝悭，仕路高车似麻稻。
前日以诗赠贾麟进士继蒙和答而杨蟠从事亦随次元韵鄙思不休辄复自和二篇·其二
作者：强至
朝代：宋

爱君气干霜松老，一见相投许肝脑。岂同世上秋叶交，不及岁寒如电扫。有才无命三十强，寂寞吟斋膝长抱。愁来遍踏公卿门，绽褐不缝谁改造。文章直吐元化胚，天朴岂须施斧藻。长篇下笔纵立成，一字未曾伤草草。辞源奔注吞众人，有似惊潮没孤岛。善君取友论片能，不学常情求百好。琢磨六艺相与游，我愧性灵昏椹枣。平湖绿净时招邀，烂熳清尊为君倒。客涂见月凡几圆，倦马声饥奴色槁。路傍甲第欺儒冠，奴厌腥肥马馀藁。我疑造物偏膏粱，富贵何缘悭有道。贯糜巨室君空囊，朱紫摩肩君衣皂。大鹏宁合安寻常，怒翼天池终刷澡。功名岂必收目前，两鬓未银犹得早。颜彭骨朽千万年，漫与后人论寿夭。君其努力攀青云，盛醉春风酿香稻。
前日以诗赠贾麟进士继蒙和答而杨蟠从事亦随次元韵鄙思不休辄復自和二篇·其一
作者：强至
朝代：宋

贾生俊辩凌诸老，二十汉廷冠插脑。
魁奇远裔空传家，惨淡壮年翻却扫。
巧心用过金几缗，愤泪顷干玉三抱。
五湖梦数归何时，四海形单生不造。
乡宴无心听鹿鸣，时平有口歌鱼藻。
每舒意气拂剑光，懒把穷通叩蓍草。
江河饮肺吞阮刘，风月吟肠笑郊岛。
君才慎勿恃晚成，俗态由来尊少好。
众人竞进皆揠苗，独子甘贫犹嗜枣。
囊装未抵一羽轻，笔力堪支泰山倒。
闲身自放壠上耕，愁面谁怜泽边槁。
幽寻骑马衫覆鞯，冷卧乏毡床露藁。
无劳儿女悯滞材，岂竟干坤厄吾道。
从前平步封公侯，亦有逢辰出舆皁。
光华圣旦髮可晞，涵泳儒流身已澡。
收还事业幸未迟，揖取功名须及早。
不然一世成虚生，虽曰百年如实夭。
公朝富贵弗汝悭，仕路高车似麻稻。
前日以诗赠贾麟进士继蒙和答而杨蟠从事亦随次元韵鄙思不休辄復自和二篇·其二
作者：强至
朝代：宋

爱君气干霜松老，一见相投许肝脑。
岂同世上秋叶交，不及岁寒如电扫。
有才无命三十强，寂寞吟斋膝长抱。
愁来遍踏公卿门，绽褐不缝谁改造。
文章直吐元化胚，天朴岂须施斧藻。
长篇下笔纵立成，一字未曾伤草草。
辞源奔注吞众人，有似惊潮没孤岛。
善君取友论片能，不学常情求百好。
琢磨六艺相与游，我愧性灵昏椹枣。
平湖绿凈时招邀，烂熳清尊为君倒。
客涂见月凡几圆，倦马声饥奴色槁。
路傍甲第欺儒冠，奴厌腥肥马余藁。
我疑造物偏膏粱，富贵何缘悭有道。
贯糜巨室君空囊，朱紫摩肩君衣皁。
大鹏宁合安寻常，怒翼天池终刷澡。
功名岂必收目前，两鬓未银犹得早。
颜彭骨朽千万年，漫与后人论寿夭。
君其努力攀青云，盛醉春风酿香稻。
前日奉和仲灵禅老春雨诗复辱见答走笔依元韵酬之
作者：强至
朝代：宋

千年支许事如新，欲作前游漫历旬。雨带黑云障俗客，猿呼飞鸟伴幽人。从容剧论知何日，感激佳篇慰此辰。四海声光非凿齿，道安名重若为亲。
前日奉和仲灵禅老春雨诗復辱见答走笔依元韵酬之
作者：强至
朝代：宋

千年支许事如新，欲作前游漫历旬。
雨带黑云障俗客，猨呼飞鸟伴幽人。
从容剧论知何日，感激佳篇慰此辰。
四海声光非凿齿，道安名重若为亲。
前日奉和仲靈禪老春雨詩復辱見答走筆依元韵酬之
作者：强至
朝代：宋

千年支許事如新，欲作前游漫歷旬。
雨带黑雲障俗客，猨呼飛鳥伴幽人。
從容劇論知何日，感激佳篇慰此辰。
四海聲光非鑿齒，道安名重若爲親。
剛叔以雅言題拙稿輒依韵和酬
作者：强至
朝代：宋

每恨塵勞荒舊學，更慚篆刻得初名。
聖賢閫奧期深入，風雅源流庶一清。
短技示人方蓄縮，雄篇鏖我太崢嶸。
君詩合作咸韶秘，何爾輕酬鄭濮聲。
劉叔茂及第後往廣德拜親過吳江新治
作者：强至
朝代：宋

今歲同升客，如君有幾人。
青年登一第，白首具雙親。
喜氣生軍壘，歡迎聚邑民。
諸兄在天祿，勉去繼清塵。
勾院偶书
作者：强至
朝代：宋
体裁：七言绝句

一坐閒窗百虑清，门前宠利自营营。官书既少人喧息，唯有严风戛竹声。
勾院偶書
作者：强至
朝代：宋

一坐閒窗百慮清，門前寵利自營營。
官書既少人喧息，唯有嚴風戛竹聲。
北京判府司徒侍中生日三十四韵
作者：强至
朝代：宋

仁祖龍飛榜，宗工鳳舉春。
爭先欣得雋，直上欲驚人。
終賈年方妙，軻雄學已醇。
紆朱光半刺，垂白慰偏親。
器業期廊廟，聲名壓搢紳。
試言俄有旨，落筆不無神。
儒館群邦彥，王畿位幕賓。
諫垣尋振翼，法座屢攖鱗。
雨露專圖報，雷霆肯避嗔。
上心疇侍從，大手屬絲綸。
使蜀星文動，回梁帝春新。
黠羌初負漢，儒將續臨秦。
就統興師律，能捐受命身。
苦甘齊士卒，寤寐息風塵。
未幾登培幄，猶稽秉宰鈞。
旋更諸鎮帥，連牧數州民。
文武才俱屈，安榮策未伸。
總戎離晉野，移疾守漳濱。
符契真千載，謀謨復四鄰。
鴻樞纔守運，英衮遂同寅。
扶日升黄道，朝天冠紫宸。
功高嫌赫赫，迹退喜恂恂。
分陝勞姬旦，還鄉滯買臣。
良籌深制勝，苗格偶增旬。
西顧憂全釋，東歸請繼陳。
俞音來答詔，喜氣送回輪。
故國分銅虎，離都改玉麟。
誰知圖任舊，祇見寵章頻。
茅社重留地，桑弧載誕辰。
喬崧秋降甫，寶曆歲名申。
馬錫天閑駿，衣班內帛珍。
康强鍾衛武，爵祿茂平津。
長與三台應，兼之五福臻。
神明知必相，壽合等靈椿。
北京判府司徒侍中生日三十四韵
作者：强至
朝代：宋

仁祖龙飞榜，宗工凤举春。争先欣得隽，直上欲惊人。终贾年方妙，轲雄学已醇。纡朱光半刺，垂白慰偏亲。器业期廊庙，声名压搢绅。试言俄有旨，落笔不无神。儒馆群邦彦，王畿位幕宾。谏垣寻振翼，法座屡撄鳞。雨露专图报，雷霆肯避嗔。上心畴侍从，大手属丝纶。使蜀星文动，回梁帝春新。黠羌初负汉，儒将续临秦。就统兴师律，能捐受命身。苦甘齐士卒，寤寐息风尘。未几登培幄，犹稽秉宰钧。旋更诸镇帅，连牧数州民。文武才俱屈，安荣策未伸。总戎离晋野，移疾守漳滨。符契真千载，谋谟复四邻。鸿枢才守运，英衮遂同寅。扶日升黄道，朝天冠紫宸。功高嫌赫赫，迹退喜恂恂。分陕劳姬旦，还乡滞买臣。良筹深制胜，苗格偶增旬。西顾忧全释，东归请继陈。俞音来答诏，喜气送回轮。故国分铜虎，离都改玉麟。谁知图任旧，祇见宠章频。茅社重留地，桑弧载诞辰。乔崧秋降甫，宝历岁名申。马锡天闲骏，衣班内帛珍。康强钟卫武，爵禄茂平津。长与三台应，兼之五福臻。神明知必相，寿合等灵椿。
北京判府司徒侍中生日三十四韵
作者：强至
朝代：宋

仁祖龙飞榜，宗工凤举春。
争先欣得隽，直上欲惊人。
终贾年方妙，轲雄学已醇。
纡朱光半刺，垂白慰偏亲。
器业期廊庙，声名压搢绅。
试言俄有旨，落笔不无神。
儒馆群邦彦，王畿位幕宾。
谏垣寻振翼，法座屡撄鳞。
雨露专图报，雷霆肯避嗔。
上心畴侍从，大手属丝纶。
使蜀星文动，回梁帝春新。
黠羌初负汉，儒将续临秦。
就统兴师律，能捐受命身。
苦甘齐士卒，寤寐息风尘。
未几登培幄，犹稽秉宰钧。
旋更诸镇帅，连牧数州民。
文武才俱屈，安荣策未伸。
总戎离晋野，移疾守漳滨。
符契真千载，谋谟復四邻。
鸿枢纔守运，英衮遂同寅。
扶日升黄道，朝天冠紫宸。
功高嫌赫赫，迹退喜恂恂。
分陕劳姬旦，还乡滞买臣。
良筹深制胜，苗格偶增旬。
西顾忧全释，东归请继陈。
俞音来答诏，喜气送回轮。
故国分铜虎，离都改玉麟。
谁知图任旧，祇见宠章频。
茅社重留地，桑弧载诞辰。
乔崧秋降甫，宝历岁名申。
马锡天闲骏，衣班内帛珍。
康强钟卫武，爵禄茂平津。
长与三台应，兼之五福臻。
神明知必相，寿合等灵椿。
北都春日
作者：强至
朝代：宋

日出車馬道，風來城市塵。
關河應自昔，花草不知春。
雲靜鳥翻翼，冰消魚動鱗。
太平無一事，把酒勸耕民。
北都春日
作者：强至
朝代：宋
体裁：五言律诗

日出车马道，风来城市尘。关河应自昔，花草不知春。云静鸟翻翼，冰消鱼动鳞。太平无一事，把酒劝耕民。
北都春日漫书
作者：强至
朝代：宋

蓬鬓双侵京国尘，花枝五别故园春。晓莺莫漫惊游宦，夜鹤多应怨主人。日月名迟愁揽镜，江湖兴在忆垂纶。天边涕泪怀吾弟，却恨衣冠系此身。
北都春日漫书
作者：强至
朝代：宋

蓬鬓双侵京国尘，花枝五别故园春。
晓鶑莫漫惊游宦，夜鹤多应怨主人。
日月名迟愁揽镜，江湖兴在忆垂纶。
天边涕泪怀吾弟，却恨衣冠繫此身。
北都春日漫書
作者：强至
朝代：宋

蓬鬢雙侵京國塵，花枝五別故園春。
曉鶑莫漫驚游宦，夜鶴多應怨主人。
日月名遲愁攬鏡，江湖興在憶垂綸。
天邊涕淚懷吾弟，却恨衣冠繫此身。
升之元真觀讀書
作者：强至
朝代：宋

白日無停運，青雲要早圖。
寓居鄰上士，述作笑潛夫。
案冗書籤滿，窗明樹影孤。
徘徊拂塵壁，一半舊題無。
升之元真观读书
作者：强至
朝代：宋

白日无停运，青云要早图。寓居邻上士，述作笑潜夫。案冗书签满，窗明树影孤。徘徊拂尘壁，一半旧题无。
升之元真观读书
作者：强至
朝代：宋

白日无停运，青云要早图。
寓居邻上士，述作笑潜夫。
案冗书籤满，窗明树影孤。
徘徊拂尘壁，一半旧题无。
升甫旋和答復走笔酬之
作者：强至
朝代：宋
体裁：七言绝句

嫩箨斑斑玳点匀，圆肤细细玉条新。渭川美实容先食，却向秋风懒忆莼。
升甫旋和答復走筆酬之
作者：强至
朝代：宋

嫩籜斑斑玳點勻，圓膚細細玉條新。
渭川美實容先食，却向秋風懶憶蓴。
卖松翁
作者：强至
朝代：宋

穷山老松干百尺，纵有爱者势难值。小松耸擢未及丈，何亦冷落守岩石。由来世眼习繁侈，竞事妖红与烂白。往往破产聚名卉，未见有一号松癖。城中有客卖桃李，美价高下随意得。咄嗟彼叟何为者，浪负松本穷九陌。行求善价吻欲燥，力弛还立朱门侧。过之千百绝一顾，宁复肯许一钱直。音声犹带涧风涩，颜色尚染岚烟黑。松材虽良人未见，其奈桃李有春色。嗟哉子计信疏矣，岂宜肩入芳菲域。速培旧土养松干，待栋明堂柱帝宅。予疑叟非鬻松者，无乃矫世为所特。众趋时好逞秾艳，何独孑孑衒皴碧。群雄驰骋尚谲诈，轲以仁义游六国。时乎释老肆分籍，愈以原道破群惑。叟乎叟乎予尔知，独行矫世难为力。
卖松翁
作者：强至
朝代：宋

穷山老松干百尺，纵有爱者势难值。
小松耸擢未及丈，何亦冷落守岩石。
由来世眼习繁侈，竞事妖红与烂白。
往往破产聚名卉，未见有一号松癖。
城中有客卖桃李，美价高下随意得。
咄嗟彼叟何为者，浪负松本穷九陌。
行求善价吻欲燥，力弛还立朱门侧。
过之千百绝一顾，宁復肯许一钱直。
音声犹带涧风涩，颜色尚染岚烟黑。
松材虽良人未见，其奈桃李有春色。
嗟哉子计信疏矣，岂宜肩入芳菲域。
速培旧土养松干，待栋明堂柱帝宅。
予疑叟非鬻松者，无乃矫世为所特。
众趋时好逞秾艷，何独孑孑衒皴碧。
群雄驰骋尚谲诈，轲以仁义游六国。
时乎释老肆分籍，愈以原道破群惑。
叟乎叟乎予尔知，独行矫世难为力。
南軒小桃盛開皆言群花未發而此獨先之偶成短篇呈諸君
作者：强至
朝代：宋

紫萼紅英細細裝，新枝短短舊枝長。
未經曉日誰言艷，可藉春風自有香。
却恐折殘妨把酒，若爲遮住莫臨牆。
關中氣候由來晚，二月花開豈是忙。
南轩小桃盛开皆言群花未发而此独先之偶成短篇呈诸君
作者：强至
朝代：宋

紫萼红英细细装，新枝短短旧枝长。未经晓日谁言艳，可藉春风自有香。却恐折残妨把酒，若为遮住莫临墙。关中气候由来晚，二月花开岂是忙。
南轩小桃盛开皆言群花未发而此独先之偶成短篇呈诸君
作者：强至
朝代：宋

紫萼红英细细装，新枝短短旧枝长。
未经晓日谁言艷，可藉春风自有香。
却恐折残妨把酒，若为遮住莫临墙。
关中气候由来晚，二月花开岂是忙。
南都二月二日忆杭州去岁之游
作者：强至
朝代：宋

去岁江头对此辰，花边弄笔咏青春。
异乡愁绪还随客，今日风光不着人。
蹭蹬宦名侵绿髮，飘飖生理托洪钧。
湖堤草软辜游屐，空踏平台陌上尘。
南都二月二日忆杭州去岁之游
作者：强至
朝代：宋

去岁江头对此辰，花边弄笔咏青春。异乡愁绪还随客，今日风光不著人。蹭蹬宦名侵绿发，飘飖生理托洪钧。湖堤草软辜游屐，空踏平台陌上尘。
南都二月二日憶杭州去歲之遊
作者：强至
朝代：宋

去歲江頭對此辰，花邊弄筆咏青春。
異鄉愁緒還隨客，今日風光不著人。
蹭蹬宦名侵綠髮，飄颻生理托洪鈞。
湖堤草軟辜游屐，空踏平臺陌上塵。
卢申之以惠山泉二斗为赠因忆南仲周友二首
作者：强至
朝代：宋

旧年拂石坐松阴，曾与周郎共访寻。沦落人间少知味，一逢瓶榼便伤心。文园病渴酒难浇，望见南泉意已消。买得茶来无铫煮，只将清泠送箪瓢。
卢申之以惠山泉二斗为赠因忆南仲周友二首·其一
作者：强至
朝代：宋
体裁：古风

旧年拂石坐松阴，曾与周郎共访寻。沦落人间少知味，一逢瓶榼便伤心。
卢申之以惠山泉二斗为赠因忆南仲周友二首·其二
作者：强至
朝代：宋
体裁：古风

文园病渴酒难浇，望见南泉意已消。买得茶来无铫煮，只将清泠送箪瓢。
即席依韵奉和司徒侍中上巳会许公亭二首
作者：强至
朝代：宋

禊事初脩乐未涯，晴阳浓淡薄云遮。风光转入庭前柳，春色随来席上花。千载风流追曲水，万人游豫掩长沙。相公今日携诸吏，那比山公醉习家。三春乐事揖兰亭，驻旆名园敞绣扃。酒盏绿深须露白，花梢红少已多青。宾裾特盛人间会，公衮能忘物外形。化笔暂归诗句里，清风一诵醉还醒。
即席依韵奉和司徒侍中上巳会许公亭二首·其一
作者：强至
朝代：宋

禊事初修乐未涯，晴阳浓淡薄云遮。
风光转入庭前柳，春色随来席上花。
千载风流追曲水，万人游豫揜长沙。
相公今日携诸吏，那比山公醉习家。
即席依韵奉和司徒侍中上巳会许公亭二首·其一
作者：强至
朝代：宋

禊事初脩乐未涯，晴阳浓淡薄云遮。风光转入庭前柳，春色随来席上花。千载风流追曲水，万人游豫掩长沙。相公今日携诸吏，那比山公醉习家。
即席依韵奉和司徒侍中上巳会许公亭二首·其二
作者：强至
朝代：宋

三春乐事揖兰亭，驻旆名园敞绣扃。
酒盏绿深须露白，花梢红少已多青。
宾裾特盛人间会，公衮能忘物外形。
化笔暂归诗句裏，清风一诵醉还醒。
即席依韵奉和司徒侍中上巳会许公亭二首·其二
作者：强至
朝代：宋

三春乐事揖兰亭，驻旆名园敞绣扃。酒盏绿深须露白，花梢红少已多青。宾裾特盛人间会，公衮能忘物外形。化笔暂归诗句里，清风一诵醉还醒。
即席依韵奉和司徒侍中上巳會許公亭二首·其一
作者：强至
朝代：宋

禊事初脩樂未涯，晴陽濃淡薄雲遮。
風光轉入庭前柳，春色隨來席上花。
千載風流追曲水，萬人游豫揜長沙。
相公今日携諸吏，那比山公醉習家。
即席依韵奉和司徒侍中上巳會許公亭二首·其二
作者：强至
朝代：宋

三春樂事揖蘭亭，駐旆名園敞繡扃。
酒盞綠深須露白，花梢紅少已多青。
賓裾特盛人間會，公衮能忘物外形。
化筆暫歸詩句裏，清風一誦醉還醒。
即席再賦
作者：强至
朝代：宋

樂事遥追戲馬臺，高吟節物縱天才。
三朝致主誠心竭，九日携賓笑口開。
白酒似隨秋露滴，清歌疑喚曉雲迴。
放懷不有公台貴，慣得萸枝首賜來。
即席再赋
作者：强至
朝代：宋

乐事遥追戏马台，高吟节物纵天才。三朝致主诚心竭，九日携宾笑口开。白酒似随秋露滴，清歌疑唤晓云回。放怀不有公台贵，惯得萸枝首赐来。
即席再赋
作者：强至
朝代：宋

乐事遥追戏马台，高吟节物纵天才。
三朝致主诚心竭，九日携宾笑口开。
白酒似随秋露滴，清歌疑唤晓云迴。
放怀不有公台贵，惯得萸枝首赐来。
压书玉兔
作者：强至
朝代：宋
体裁：五言律诗

白玉双蹲兔，工深刻楮劳。长疑奔月窟，浑欲动霜毛。似喜书成穴，犹惊笔有毫。案间谁汝待，自觉守株高。
又自和二首
作者：强至
朝代：宋

万事人间若漏卮，喜情常满固难期。却将昨日樽前菊，零落金钿己觉衰。好把悲欢付一卮，明朝北客有行期。劝君莫听骊驹曲，只恐催人两鬓衰。
又自和二首·其一
作者：强至
朝代：宋

万事人间若漏卮，喜情常满固难期。却将昨日樽前菊，零落金钿己觉衰。
又自和二首·其一
作者：强至
朝代：宋

万事人间若漏巵，喜情常满固难期。
却将昨日樽前菊，零落金钿己觉衰。
又自和二首·其一
作者：强至
朝代：宋

萬事人間若漏巵，喜情常滿固難期。
却將昨日樽前菊，零落金鈿己覺衰。
又自和二首·其二
作者：强至
朝代：宋

好把悲欢付一卮，明朝北客有行期。劝君莫听骊驹曲，只恐催人两鬓衰。
又自和二首·其二
作者：强至
朝代：宋

好把悲欢付一巵，明朝北客有行期。
劝君莫听骊驹曲，只恐催人两鬓衰。
又自和二首·其二
作者：强至
朝代：宋

好把悲歡付一巵，明朝北客有行期。
勸君莫聽驪駒曲，只恐催人兩鬢衰。
古剑
作者：强至
朝代：宋
体裁：五言律诗

只因耕战地，得此古龙泉。磨拭自今日，埋藏曾几年。无将试蛟窟，宜待静狼烟。寄语奸邪辈，当锋莫向前。
古劍
作者：强至
朝代：宋

只因耕戰地，得此古龍泉。
磨拭自今日，埋藏曾幾年。
無將試蛟窟，宜待靜狼烟。
寄語奸邪輩，當鋒莫向前。
句
作者：强至
朝代：宋

溆浪樯乌急，吴霜稻蟹肥。木奴竞熟饶千树，稻蟹初肥嗜二螯。
句·其一
作者：强至
朝代：宋

溆浪樯乌急，吴霜稻蟹肥。
句·其一
作者：强至
朝代：宋

溆浪檣烏急，吳霜稻蟹肥。
句·其二
作者：强至
朝代：宋

木奴竞熟饶千树，稻蟹初肥嗜二螯。
句·其二
作者：强至
朝代：宋

木奴競熟饒千樹，稻蟹初肥嗜二螯。
同杨公济赋晚过西村
作者：强至
朝代：宋
体裁：五言律诗

空影倒波面，晚阳留树梢。人烟青近郭，鸟道暗长郊。世外空搔首，溪边懒结茅。沧浪那敢羡，渔父定吾嘲。
同杨公济赋破山得开字
作者：强至
朝代：宋
体裁：五言律诗

无物终天地，青山岂免开。万人镵秀骨，一气失全胚。漫贮崇朝雨，犹防浩劫灰。何年巨灵手，曾此擘崔嵬。
同楊公濟賦晚過西村
作者：强至
朝代：宋

空影倒波面，晚陽留樹梢。
人煙青近郭，鳥道暗長郊。
世外空搔首，溪邊懶結茅。
滄浪那敢羨，漁父定吾嘲。
同楊公濟賦破山得開字
作者：强至
朝代：宋

無物終天地，青山豈免開。
萬人鑱秀骨，一氣失全胚。
漫貯崇朝雨，猶防浩劫灰。
何年巨靈手，曾此擘崔嵬。
同盛任道賦暮陰
作者：强至
朝代：宋

野館臨空闊，江城起暮寒。
年光去天末，雪意上雲端。
自失歸禽影，能侵病客肝。
莫將愁對景，入夜轉漫漫。
同盛任道赋暮阴
作者：强至
朝代：宋
体裁：五言律诗

野馆临空阔，江城起暮寒。年光去天末，雪意上云端。自失归禽影，能侵病客肝。莫将愁对景，入夜转漫漫。
后二日赵无愧杜君章垂和前篇复用元韵自和呈二君
作者：强至
朝代：宋

给园胜地隐金沙，随意开筵饯使华。社日兼宜数杯酒，春风未动一枝花。垂垂禁鼓喧城里，一一归鞍傍水涯。鱼目间投引骊颔，夜光双吐照贫家。
后二日赵无愧杜君章垂和前篇復用元韵自和呈二君
作者：强至
朝代：宋

给园胜地隠金沙，随意开筵饯使华。
社日兼宜数杯酒，春风未动一枝花。
垂垂禁鼓喧城裏，一一归鞍傍水涯。
鱼目间投引骊颔，夜光双吐照贫家。
向負春遊辭以風雨開霽既久樂事未果因書百言聊以自戲
作者：强至
朝代：宋

常恨春日少，况遭風雨多。
桃李冷不覺，□□如濁河。
廣陌斷游騎，寂不聞行歌。
方其正雨時，樂事空蹉跎。
晴來又累朝，日暖風祥和。
紅入桃李枝，綠轉池塘波。
何曾到花下，把酒呼青蛾。
屈指九十期，今已一半過。
繫日乏長繩，欲却無神戈。
花落解笑人，謂我前言何。
向负春游辞以风雨开霁既久乐事未果因书百言聊以自戏
作者：强至
朝代：宋

常恨春日少，况遭风雨多。桃李冷不觉，□□如浊河。广陌断游骑，寂不闻行歌。方其正雨时，乐事空蹉跎。晴来又累朝，日暖风祥和。红入桃李枝，绿转池塘波。何曾到花下，把酒呼青蛾。屈指九十期，今已一半过。系日乏长绳，欲却无神戈。花落解笑人，谓我前言何。
向负春游辞以风雨开霁既久乐事未果因书百言聊以自戏
作者：强至
朝代：宋

常恨春日少，况遭风雨多。
桃李冷不觉，□□如浊河。
广陌断游骑，寂不闻行歌。
方其正雨时，乐事空蹉跎。
晴来又累朝，日暖风祥和。
红入桃李枝，绿转池塘波。
何曾到花下，把酒呼青蛾。
屈指九十期，今已一半过。
繫日乏长绳，欲却无神戈。
花落解笑人，谓我前言何。
呈屯田
作者：强至
朝代：宋

溪水日夜落，稍稍露沙面。
經旬更不雨，深處亦成澱。
巨篙架空航，澀若泝淺淀。
况乃載百指，數纜安可縴。
念此歸思發，急逾强弩箭。
公如惜滯留，願借長風便。
呈屯田
作者：强至
朝代：宋

溪水日夜落，稍稍露沙面。
经旬更不雨，深处亦成淀。
巨篙架空航，涩若泝浅淀。
况乃载百指，数缆安可縴。
念此归思发，急逾强弩箭。
公如惜滞留，愿借长风便。
呈屯田
作者：强至
朝代：宋

溪水日夜落，稍稍露沙面。经旬更不雨，深处亦成淀。巨篙架空航，涩若溯浅淀。况乃载百指，数缆安可纤。念此归思发，急逾强弩箭。公如惜滞留，愿借长风便。
呈陆革进士
作者：强至
朝代：宋

鱼沫遇穷能一煦，莺声得意亦相求。近来无复友朋义，独善颇为鱼鸟羞。今日指心论皎皎，明朝掉臂逐悠悠。世间唯我交夫子，忧喜同怀二十秋。
呈陆革进士
作者：强至
朝代：宋

鱼沫遇穷能一煦，鶑声得意亦相求。
近来无復友朋义，独善颇为鱼鸟羞。
今日指心论皎皎，明朝掉臂逐悠悠。
世间唯我交夫子，忧喜同怀二十秋。
呈陸革進士
作者：强至
朝代：宋

魚沫遇窮能一煦，鶑聲得意亦相求。
近來無復友朋義，獨善頗爲魚鳥羞。
今日指心論皎皎，明朝掉臂逐悠悠。
世間唯我交夫子，憂喜同懷二十秋。
和人食橘
作者：强至
朝代：宋
体裁：七言律诗

洞庭一夜落清霜，枝上新苞叶底黄。摘去金沙抟作颗，剖来玉露结成囊。岭头梅小酸无味，渭北梨粗冷欠香。合荐甘馨调鼎实，未宜登俎奉君尝。
和人食橘
作者：强至
朝代：宋

洞庭一夜落清霜，枝上新苞葉底黄。
摘去金沙摶作顆，剖來玉露結成囊。
嶺頭梅小酸無味，渭北梨粗冷欠香。
合薦甘馨調鼎實，未宜登俎奉君嘗。
和判府司徒侍中喜雪
作者：强至
朝代：宋

朔雪飛花趁歲陰，喜看不覺酒杯深。
應時自合蒼生望，澤物真同上相心。
未怕春風融粉水，恍疑江國見梅林。
西山一夜千層白，那復能留寸碧岑。
和判府司徒侍中喜雪
作者：强至
朝代：宋

朔雪飞花趁岁阴，喜看不觉酒杯深。应时自合苍生望，泽物真同上相心。未怕春风融粉水，恍疑江国见梅林。西山一夜千层白，那复能留寸碧岑。
和判府司徒侍中喜雪
作者：强至
朝代：宋

朔雪飞花趁岁阴，喜看不觉酒杯深。
应时自合苍生望，泽物真同上相心。
未怕春风融粉水，恍疑江国见梅林。
西山一夜千层白，那復能留寸碧岑。
和叔以琴詩見貽因成一篇奉答
作者：强至
朝代：宋

製就七絃器，斲殘千古桐。
正聲希世出，群耳此時聾。
徽暗列星隠，意存流水空。
憑君莫輕撫，留取和薰風。
和叔以琴诗见贻因成一篇奉答
作者：强至
朝代：宋

制就七弦器，斲残千古桐。正声希世出，群耳此时聋。徽暗列星隐，意存流水空。凭君莫轻抚，留取和薰风。
和叔以琴诗见贻因成一篇奉答
作者：强至
朝代：宋

制就七絃器，斲残千古桐。
正声希世出，群耳此时聋。
徽暗列星隠，意存流水空。
凭君莫轻抚，留取和熏风。
和司徒侍中上巳会兴庆池韵
作者：强至
朝代：宋
体裁：七言律诗

荧煌台座隔魁三，喜对新诗见二南。好酒似听山鸟劝，落花真惜野蜂衔。天光不断连春水，月影初来破夕岚。红旆欲归珠履散，游人犹爱画船搀。
和司徒侍中上巳會興慶池韵
作者：强至
朝代：宋

熒煌台座隔魁三，喜對新詩見二南。
好酒似聽山鳥勸，落花真惜野蜂銜。
天光不斷連春水，月影初來破夕嵐。
紅旆欲歸珠履散，遊人猶愛畫船攙。
和司徒侍中同賞梨花
作者：强至
朝代：宋

映花急把玉交杯，風掃殘香已幾堆。
酷愛豈惟公假借，慣曾御苑見花來。
和司徒侍中同赏梨花
作者：强至
朝代：宋
体裁：七言绝句

映花急把玉交杯，风扫残香已几堆。酷爱岂惟公假借，惯曾御苑见花来。
和司徒侍中喜雪
作者：强至
朝代：宋

熙宁玉烛最调和，瑞雪先时破札瘥。大纪有年仍岁后，尺盈平地此冬多。戏圭旋剪飘疏叶，祭璧初沈委大河。再燮阴阳人望久，一方顺气入涂歌。
和司徒侍中喜雪
作者：强至
朝代：宋

熙宁玉烛最调和，瑞雪先时破札瘥。
大纪有年仍岁后，尺盈平地此冬多。
戏珪旋翦飘疏叶，祭璧初沈委大河。
再燮阴阳人望久，一方顺气入涂歌。
和司徒侍中喜雪
作者：强至
朝代：宋

熙寧玉燭最調和，瑞雪先時破札瘥。
大紀有年仍歲後，尺盈平地此冬多。
戲珪旋翦飄疏葉，祭璧初沈委大河。
再燮陰陽人望久，一方順氣入塗歌。
和司徒侍中壬子寒食会压沙寺诗二首
作者：强至
朝代：宋

四照梨花一色中，他时珍赏有雌雄。高牙就景开芳宴，皓齿停歌诵正风。乐极光阴穷日御，诗成造化夺春工。佳辰不禁祇园火，林杏兼然万点红。金星隐地烁游车，那用行堤更筑沙。官妓趁时簪玉蕊，艺工随分赐银花。每乘此节寻萧寺，全胜当年醉习家。归漾綵舟欢意在，还延宾从尽流霞。
和司徒侍中壬子寒食会压沙寺诗二首·其一
作者：强至
朝代：宋
体裁：七言律诗

四照梨花一色中，他时珍赏有雌雄。高牙就景开芳宴，皓齿停歌诵正风。乐极光阴穷日御，诗成造化夺春工。佳辰不禁祇园火，林杏兼然万点红。
和司徒侍中壬子寒食会压沙寺诗二首·其二
作者：强至
朝代：宋

金星隐地烁游车，那用行堤更筑沙。官妓趁时簪玉蕊，艺工随分赐银花。每乘此节寻萧寺，全胜当年醉习家。归漾綵舟欢意在，还延宾从尽流霞。
和司徒侍中壬子寒食会压沙寺诗二首·其二
作者：强至
朝代：宋

金星隠地烁游车，那用行堤更筑沙。
官妓趁时簪玉蕊，艺工随分赐银花。
每乘此节寻萧寺，全胜当年醉习家。
归漾綵舟欢意在，还延宾从尽流霞。
和司徒侍中壬子寒食會壓沙寺詩二首·其一
作者：强至
朝代：宋

四照梨花一色中，他時珍賞有雌雄。
高牙就景開芳宴，皓齒停歌誦正風。
樂極光陰窮日御，詩成造化奪春工。
佳辰不禁祇園火，林杏兼然萬點紅。
和司徒侍中壬子寒食會壓沙寺詩二首·其二
作者：强至
朝代：宋

金星隠地爍遊車，那用行堤更築沙。
官妓趁時簪玉蕊，藝工隨分賜銀花。
每乘此節尋蕭寺，全勝當年醉習家。
歸漾綵舟歡意在，還延賓從盡流霞。
和司徒侍中清明会压沙寺诗
作者：强至
朝代：宋
体裁：七言律诗

野寺寻芳二月残，弄晴幽鸟自关关。堤沙压雨迎金勒，旆绣翻风蔽玉颜。翠幄饮张花雪底，綵舟归漾水天间。五年贪恋行春乐，不觉移文笑北山。
和司徒侍中清明會壓沙寺詩
作者：强至
朝代：宋

野寺尋芳二月殘，弄晴幽鳥自關關。
堤沙壓雨迎金勒，旆繡翻風蔽玉顔。
翠幄飲張花雪底，綵舟歸漾水天間。
五年貪戀行春樂，不覺移文笑北山。
和司徒侍中舟中再賦一闋
作者：强至
朝代：宋

燕子迎船貼岸飛，波光流色日暉暉。
都人倍戀行春樂，只恐恩容晝錦歸。
和司徒侍中舟中再赋一阕
作者：强至
朝代：宋
体裁：七言绝句

燕子迎船贴岸飞，波光流色日晖晖。都人倍恋行春乐，只恐恩容昼锦归。
和同賞梨花
作者：强至
朝代：宋

紺園幾頃白雲英，似覺漫天玉氣騰。
句引春風香陣陣，侵凌夜月粉層層。
時間冷艷尤難識，世上妖葩各有朋。
每歲旋來張翠帳，芳庭同賞憶吳僧。
和同赏梨花
作者：强至
朝代：宋

绀园几顷白云英，似觉漫天玉气腾。句引春风香阵阵，侵凌夜月粉层层。时间冷艳尤难识，世上妖葩各有朋。每岁旋来张翠帐，芳庭同赏忆吴僧。
和同赏梨花
作者：强至
朝代：宋

绀园几顷白云英，似觉漫天玉气腾。
句引春风香阵阵，侵凌夜月粉层层。
时间冷艷尤难识，世上妖葩各有朋。
每岁旋来张翠帐，芳庭同赏忆吴僧。
和唐林夫正字韵
作者：强至
朝代：宋
体裁：七言律诗

共是江山弃水云，更同魏北走埃尘。官书断手何多日，乐事回头已一春。入夏解衣宜野逸，几时纵酒到天真。由来朋字难为正，莫漫刚颜忤世人。
和唐林夫正字韵
作者：强至
朝代：宋

共是江山棄水雲，更同魏北走埃塵。
官書斷手何多日，樂事回頭已一春。
入夏解衣宜野逸，幾時縱酒到天真。
由來朋字難爲正，莫漫剛顔忤世人。
和张文通书怀
作者：强至
朝代：宋

仕涂众伪杂吾真，谁信千钧重一身。赫赫朱门公相远，寥寥黄卷圣贤亲。府居此日嗟孤宦，乡饮当年谬上宾。犹喜故人同旧幕，每容诗句续阳春。
和张文通书怀
作者：强至
朝代：宋

仕涂众僞杂吾真，谁信千钧重一身。
赫赫朱门公相远，寥寥黄卷圣贤亲。
府居此日嗟孤宦，乡饮当年谬上宾。
犹喜故人同旧幕，每容诗句续阳春。
和張文通書懷
作者：强至
朝代：宋

仕塗衆僞雜吾真，誰信千鈞重一身。
赫赫朱門公相遠，寥寥黄卷聖賢親。
府居此日嗟孤宦，鄉飲當年謬上賓。
猶喜故人同舊幕，每容詩句續陽春。
和推官压沙寺惠诗
作者：强至
朝代：宋

上相行春乐有余，绣旗朝共宿云舒。
特教红袖停妍唱，为许朱衫託后车。
肯说大烹专鼎食，旋容小摘荐园蔬。
多才幕府论荣遇，诗句飘飘动客裾。
和推官压沙寺惠诗
作者：强至
朝代：宋

上相行春乐有馀，绣旗朝共宿云舒。特教红袖停妍唱，为许朱衫托后车。肯说大烹专鼎食，旋容小摘荐园蔬。多才幕府论荣遇，诗句飘飘动客裾。
和推官壓沙寺惠詩
作者：强至
朝代：宋

上相行春樂有餘，繡旗朝共宿雲舒。
特教紅袖停妍唱，爲許朱衫託後車。
肯說大烹專鼎食，旋容小摘薦園蔬。
多才幕府論榮遇，詩句飄飄動客裾。
和施耕进士忆竹
作者：强至
朝代：宋
体裁：古风

夫子卧古屋，趣敌岩谷深。六籍环一身，口诵头不簪。瘦碧久去眼，寂寞清风心。朝思荫之醉，暮思绕以吟。秋空碧新弄，无处停幽禽。安得青玉枝，来作半亩阴。终朝对几榻，岁寒结知音。于焉傲富贵，追踪晋贤林。
和施耕進士憶竹
作者：强至
朝代：宋

夫子卧古屋，趣敵巖谷深。
六籍環一身，口誦頭不簪。
瘦碧久去眼，寂寞清風心。
朝思蔭之醉，暮思繞以吟。
秋空碧新弄，無處停幽禽。
安得青玉枝，來作半畝陰。
終朝對几榻，歲寒結知音。
於焉傲富貴，追蹤晉賢林。
和梁润之晚登并岭
作者：强至
朝代：宋

翠华绛节去忘还，辇路宫墙坏旧山。
青史空文兴废后，玉真余恨有无间。
杖藜一笑缘危径，弄笔高吟望故关。
足力怪君强健甚，惯行栈道不为艰。
和梁润之晚登并岭
作者：强至
朝代：宋

翠华绛节去忘还，辇路宫墙坏旧山。青史空文兴废后，玉真馀恨有无间。杖藜一笑缘危径，弄笔高吟望故关。足力怪君强健甚，惯行栈道不为艰。
和梁潤之晚登並嶺
作者：强至
朝代：宋

翠華絳節去忘還，輦路宮牆壞舊山。
青史空文興廢後，玉真餘恨有無間。
杖藜一笑緣危徑，弄筆高吟望故關。
足力怪君强健甚，慣行棧道不爲艱。
和楼志国范君武读胡尉临安所获颜鲁公书断碑
作者：强至
朝代：宋

书名唐世凡几人，鲁公运笔独有神。
当年一字百金直，异代傥获宜尔珍。
公尝道直不容内，江湖出走刺史轮。
东南挥翰落几郡，在处巨蹟刊坚珉。
石坚字巨未应泐，旋復五代遗荒屯。
州镇寻兵寺观火，缺碑毁碣埋泥尘。
干坤岂亦爱字宝，不使久屈卒不伸。
脗合阴假好事手，得此断石溪山垠。
苔封土蚀初莫省，一洗烂若开三辰。
不由名氏验体法，气质浑厚知颜筋。
点端屹如泰山立，画劲森似长戟陈。
宁同枣木浪传刻，少陵尤恶肥失真。
苍茫疑闻地灵泣，为失此石后土贫。
好事得之不自有，能广墨本遗其伦。
始从君武惬传玩，大句感发惊儒绅。
写公勋德无一欠，何必读史劳吾唇。
青衫志国继高唱，首论书法词逾新。
末言公忠死贼刃，不觉愤泪霑予巾。
昔人谓书乃心画，浮沉直挠皆相循。
公心远可此书鉴，体不姿媚一以淳。
严严古气自盘薄，宜汝希烈不得臣。
虽云笔力夺元化，济以忠谊重万钧。
后来忠谊弗公学，磨铅临帖虚终身。
李斯篆隶岂不好，彰彰奸迹流自秦。
乃知一艺不独善，所贵名节坚松筠。
鲁公之书以名贵，历代共宝无沉堙。
和楼志国范君武读胡尉临安所获颜鲁公书断碑
作者：强至
朝代：宋

书名唐世凡几人，鲁公运笔独有神。当年一字百金直，异代傥获宜尔珍。公尝道直不容内，江湖出走刺史轮。东南挥翰落几郡，在处巨迹刊坚珉。石坚字巨未应泐，旋复五代遗荒屯。州镇寻兵寺观火，缺碑毁碣埋泥尘。乾坤岂亦爱字宝，不使久屈卒不伸。吻合阴假好事手，得此断石溪山垠。苔封土蚀初莫省，一洗烂若开三辰。不由名氏验体法，气质浑厚知颜筋。点端屹如泰山立，画劲森似长戟陈。宁同枣木浪传刻，少陵尤恶肥失真。苍茫疑闻地灵泣，为失此石后土贫。好事得之不自有，能广墨本遗其伦。始从君武惬传玩，大句感发惊儒绅。写公勋德无一欠，何必读史劳吾唇。青衫志国继高唱，首论书法词逾新。末言公忠死贼刃，不觉愤泪沾予巾。昔人谓书乃心画，浮沉直挠皆相循。公心远可此书鉴，体不姿媚一以淳。严严古气自盘薄，宜汝希烈不得臣。虽云笔力夺元化，济以忠谊重万钧。后来忠谊弗公学，磨铅临帖虚终身。李斯篆隶岂不好，彰彰奸迹流自秦。乃知一艺不独善，所贵名节坚松筠。鲁公之书以名贵，历代共宝无沉堙。
和樓志國范君武讀胡尉臨安所獲顔魯公書斷碑
作者：强至
朝代：宋

書名唐世凡幾人，魯公運筆獨有神。
當年一字百金直，異代儻獲宜爾珍。
公嘗道直不容內，江湖出走刺史輪。
東南揮翰落幾郡，在處巨蹟刊堅珉。
石堅字巨未應泐，旋復五代遺荒屯。
州鎮尋兵寺觀火，缺碑毀碣埋泥塵。
乾坤豈亦愛字寶，不使久屈卒不伸。
脗合陰假好事手，得此斷石溪山垠。
苔封土蝕初莫省，一洗爛若開三辰。
不由名氏驗體法，氣質渾厚知顔筋。
點端屹如泰山立，畫勁森似長戟陳。
寧同棗木浪傳刻，少陵尤惡肥失真。
蒼茫疑聞地靈泣，爲失此石后土貧。
好事得之不自有，能廣墨本遺其倫。
始從君武愜傳玩，大句感發驚儒紳。
寫公勛德無一欠，何必讀史勞吾唇。
青衫志國繼高唱，首論書法詞逾新。
末言公忠死賊刃，不覺憤淚霑予巾。
昔人謂書乃心畫，浮沉直撓皆相循。
公心遠可此書鑒，體不姿媚一以淳。
嚴嚴古氣自盤薄，宜汝希烈不得臣。
雖云筆力奪元化，濟以忠誼重萬鈞。
後來忠誼弗公學，磨鉛臨帖虛終身。
李斯篆隸豈不好，彰彰奸迹流自秦。
乃知一藝不獨善，所貴名節堅松筠。
魯公之書以名貴，歷代共寶無沉堙。
和登金銅門
作者：强至
朝代：宋

高門締構自何年，朱栱金鋪麗目前。
樓上台光臨暇日，座間凉氣失炎天。
草涵宿雨濃如染，林曝晴曦燥欲然。
早晚定歸黄閤去，剩移夏榻就風眠。
和登金铜门
作者：强至
朝代：宋
体裁：七言律诗

高门缔构自何年，朱栱金铺丽目前。楼上台光临暇日，座间凉气失炎天。草涵宿雨浓如染，林曝晴曦燥欲然。早晚定归黄閤去，剩移夏榻就风眠。
和知府王給事官舍北軒新竹
作者：强至
朝代：宋

子猷雅愛此君深，清白傳家直至今。
有似致身憐勁節，更應待物並虛心。
閑來點筆書新粉，醉後移床傍細陰。
分到渭川青玉種，嚴公宅裏許同吟。
和知府王给事官舍北轩新竹
作者：强至
朝代：宋

子猷雅爱此君深，清白传家直至今。
有似致身怜劲节，更应待物并虚心。
闲来点笔书新粉，醉后移床傍细阴。
分到渭川青玉种，严公宅裏许同吟。
和知府王给事官舍北轩新竹
作者：强至
朝代：宋

子猷雅爱此君深，清白传家直至今。有似致身怜劲节，更应待物并虚心。闲来点笔书新粉，醉后移床傍细阴。分到渭川青玉种，严公宅里许同吟。
和礼之喜雪十二韵
作者：强至
朝代：宋

水官司冬不举职，天地当凛气辄温。顽风伺隙倒天令，扫荡不使繁云屯。阴崖邃谷殆穷腊，空有雪意乘朝昏。宿荄老玘亦借便，欲泄阳气芽株根。往往百怪窃窥视，思以沴疫伤群元。赖吾太守为民切，百拜默与上帝言。臣因视民问农计，亟雪犹可望有年。知民所欲弗帝告，安用备位称守藩。至诚一发动天听，霄垠地堮俄琼璠。混然上下共一色，直疑元气犹胚浑。狂风埋藏反失势，却授威柄还水官。既云丰年在冬雪，豫拟痴腹盈朝餐。
和礼之喜雪十二韵
作者：强至
朝代：宋

水官司冬不举职，天地当凛气辄温。
顽风伺隙倒天令，扫荡不使繁云屯。
阴崖邃谷殆穷腊，空有雪意乘朝昏。
宿荄老玘亦借便，欲洩阳气芽株根。
往往百怪窃窥视，思以沴疫伤群元。
頼吾太守为民切，百拜默与上帝言。
臣因视民问农计，亟雪犹可望有年。
知民所欲弗帝告，安用备位称守藩。
至诚一发动天听，霄垠地堮俄琼璠。
混然上下共一色，直疑元气犹胚浑。
狂风埋藏反失势，却授威柄还水官。
既云丰年在冬雪，豫拟痴腹盈朝餐。
和禮之喜雪十二韵
作者：强至
朝代：宋

水官司冬不舉職，天地當凜氣輒溫。
頑風伺隙倒天令，掃蕩不使繁雲屯。
陰崖邃谷殆窮臘，空有雪意乘朝昏。
宿荄老玘亦借便，欲洩陽氣芽株根。
往往百怪竊窺視，思以沴疫傷群元。
頼吾太守爲民切，百拜默與上帝言。
臣因視民問農計，亟雪猶可望有年。
知民所欲弗帝告，安用備位稱守藩。
至誠一發動天聽，霄垠地堮俄瓊璠。
混然上下共一色，直疑元氣猶胚渾。
狂風埋藏反失勢，却授威柄還水官。
既云豐年在冬雪，豫擬癡腹盈朝餐。
和純甫獨往至德上方避暑
作者：强至
朝代：宋

敝屋數楹隘，炎曦一線長。
梅仙厭煩溽，蕭寺得清凉。
山鳥聒幽耳，澗泉蠲渴腸。
茲遊君獨勝，河朔浪飛觴。
和純甫紅葉
作者：强至
朝代：宋

秋園無艷色，特地起西風。
間向煙林翠，時呈霜片紅。
霞光青漢襯，燈炬碧紗籠。
不解隨松柏，染裁煩化工。
和纯甫独往至德上方避暑
作者：强至
朝代：宋
体裁：五言律诗

敝屋数楹隘，炎曦一线长。梅仙厌烦溽，萧寺得清凉。山鸟聒幽耳，涧泉蠲渴肠。兹游君独胜，河朔浪飞觞。
和纯甫红叶
作者：强至
朝代：宋

秋园无艳色，特地起西风。间向烟林翠，时呈霜片红。霞光青汉衬，灯炬碧纱笼。不解随松柏，染裁烦化工。
和纯甫红叶
作者：强至
朝代：宋

秋园无艷色，特地起西风。
间向烟林翠，时呈霜片红。
霞光青汉衬，灯炬碧纱笼。
不解随松柏，染裁烦化工。
和过尉氏林香陂韵
作者：强至
朝代：宋
体裁：七言律诗

长年京洛事尘埃，怀抱那能一日开。鱼鸟宿心聊此得，江湖清兴划然回。天园野色鳞鳞合，风猎林香滚滚来。渐有人喧迎马足，郊原佳处好徘徊。
和通判国博和金华着作陪知府少卿游北山韵
作者：强至
朝代：宋

盛府年来讼缿空，等闲深入乱云中。
惊禽引避前驱旆，宝剎幽寻数亩宫。
飞盖塞涂溪影杂，行歌聒地谷声通。
东阳屈指风流尹，前有休文后有公。
和通判国博和金华著作陪知府少卿游北山韵
作者：强至
朝代：宋

盛府年来讼缿空，等闲深入乱云中。惊禽引避前驱旆，宝刹幽寻数亩宫。飞盖塞涂溪影杂，行歌聒地谷声通。东阳屈指风流尹，前有休文后有公。
和通判國博和金華著作陪知府少卿遊北山韵
作者：强至
朝代：宋

盛府年來訟缿空，等閑深入亂雲中。
驚禽引避前驅旆，寶剎幽尋數畝宮。
飛蓋塞塗溪影雜，行歌聒地谷聲通。
東陽屈指風流尹，前有休文後有公。
和過尉氏林香陂韵
作者：强至
朝代：宋

長年京洛事塵埃，懷抱那能一日開。
魚鳥宿心聊此得，江湖清興劃然回。
天園野色鱗鱗合，風獵林香滾滾來。
漸有人喧迎馬足，郊原佳處好徘徊。
和重九晚登騎山樓
作者：强至
朝代：宋

登臨樓觀一重重，下客追隨豈易逢。
九日燕私同愷樂，三台禮數極優容。
自酬佳節揮鴻筆，誰詫元勳載景鐘。
只恐斜陽催勝事，時時回首望西峰。
和重九晚登骑山楼
作者：强至
朝代：宋
体裁：七言律诗

登临楼观一重重，下客追随岂易逢。九日燕私同恺乐，三台礼数极优容。自酬佳节挥鸿笔，谁诧元勋载景钟。只恐斜阳催胜事，时时回首望西峰。
咏雁
作者：强至
朝代：宋

乾坤摇落满风霜，候雁来时道路长。玉塞哀音惊远戍，沧洲寒影伴残阳。灯前客鬓愁双白，天外乡书断一行。莫倚善飞江汉阔，暗中矰缴绝须防。
咏雁
作者：强至
朝代：宋

乾坤摇落滿風霜，候雁來時道路長。
玉塞哀音驚遠戍，滄洲寒影伴殘陽。
燈前客鬢愁雙白，天外鄉書斷一行。
莫倚善飛江漢闊，暗中矰繳絕須防。
咏雁
作者：强至
朝代：宋

干坤摇落满风霜，候雁来时道路长。
玉塞哀音惊远戍，沧洲寒影伴残阳。
灯前客鬓愁双白，天外乡书断一行。
莫倚善飞江汉阔，暗中矰缴绝须防。
哭曾四丈供備
作者：强至
朝代：宋

平生獨慕霍嫖姚，弱冠功名喜自邀。
報國劍鋩沉氣象，絕人弓藝委風飈。
總戎江海空流轉，分閫關河竟寂寥。
幾百熊羆懷舊愛，哭聲應過甬東橋。
哭曾四丈供备
作者：强至
朝代：宋

平生独慕霍嫖姚，弱冠功名喜自邀。
报国剑铓沉气象，绝人弓艺委风飈。
总戎江海空流转，分阃关河竟寂寥。
几百熊罴怀旧爱，哭声应过甬东桥。
哭曾四丈供备
作者：强至
朝代：宋

平生独慕霍嫖姚，弱冠功名喜自邀。报国剑铓沉气象，绝人弓艺委风飙。总戎江海空流转，分阃关河竟寂寥。几百熊罴怀旧爱，哭声应过甬东桥。
哭王仲密四首
作者：强至
朝代：宋

相逢初北阙，并试复南宫。失意春风里，谋归汴水东。行藏他日异，笑语此生空。不挂青云籍，声名野史中。群居三益友，再拜十年兄。一别长南北，相逢遂死生。泪流添渭水，心折注江城。闻讣悲尤剧，书成仆未行。场屋行迟暮，田庐卧寂寥。壮图藏翰墨，高行落渔樵。会哭诸朋盛，衔哀一奠遥。系舟江岸绝，愁望定山潮。多金空旧产，短褐尽平生。蒿里閟春色，桐江流哭声。人怜天不与，妇少子犹婴。如有山涛在，应忘顾后情。
哭王仲密四首·其一
作者：强至
朝代：宋

相逢初北闕，並試復南宮。
失意春風裏，謀歸汴水東。
行藏他日異，笑語此生空。
不掛青雲籍，聲名野史中。
哭王仲密四首·其一
作者：强至
朝代：宋

相逢初北阙，并试复南宫。失意春风里，谋归汴水东。行藏他日异，笑语此生空。不挂青云籍，声名野史中。
哭王仲密四首·其一
作者：强至
朝代：宋

相逢初北阙，并试復南宫。
失意春风裏，谋归汴水东。
行藏他日异，笑语此生空。
不挂青云籍，声名野史中。
哭王仲密四首·其三
作者：强至
朝代：宋

场屋行迟暮，田庐卧寂寥。壮图藏翰墨，高行落渔樵。会哭诸朋盛，衔哀一奠遥。系舟江岸绝，愁望定山潮。
哭王仲密四首·其三
作者：强至
朝代：宋

场屋行迟暮，田庐卧寂寥。
壮图藏翰墨，高行落渔樵。
会哭诸朋盛，衔哀一奠遥。
繫舟江岸绝，愁望定山潮。
哭王仲密四首·其三
作者：强至
朝代：宋

場屋行遲暮，田廬卧寂寥。
壯圖藏翰墨，高行落漁樵。
會哭諸朋盛，銜哀一奠遥。
繫舟江岸絕，愁望定山潮。
哭王仲密四首·其二
作者：强至
朝代：宋

群居三益友，再拜十年兄。
一別長南北，相逢遂死生。
淚流添渭水，心折注江城。
聞訃悲尤劇，書成僕未行。
哭王仲密四首·其二
作者：强至
朝代：宋
体裁：五言律诗

群居三益友，再拜十年兄。一别长南北，相逢遂死生。泪流添渭水，心折注江城。闻讣悲尤剧，书成仆未行。
哭王仲密四首·其四
作者：强至
朝代：宋
体裁：五言律诗

多金空旧产，短褐尽平生。蒿里閟春色，桐江流哭声。人怜天不与，妇少子犹婴。如有山涛在，应忘顾后情。
哭王仲密四首·其四
作者：强至
朝代：宋

多金空舊産，短褐盡平生。
蒿里閟春色，桐江流哭聲。
人憐天不與，婦少子猶嬰。
如有山濤在，應忘顧後情。
唐賢嶽廟題名
作者：强至
朝代：宋

華嶽金天廟，唐賢石闕題。
姓名留篆刻，冠劍落耕犁。
字體諸家雜，函封數驛齎。
幾行猶壯觀，丞相討淮西。
唐贤岳庙题名
作者：强至
朝代：宋
体裁：五言律诗

华岳金天庙，唐贤石阙题。姓名留篆刻，冠剑落耕犁。字体诸家杂，函封数驿赍。几行犹壮观，丞相讨淮西。
喜晴
作者：强至
朝代：宋
体裁：七言律诗

雷威无节雨霖频，倍喜晴阳照火旻。野外刍荛寻故道，田间箫鼓赛闲神。乱苗竖似痿人起，积霭披如旧屋新。更待高楼今夜月，一樽且乐有涯身。
喜晴
作者：强至
朝代：宋

雷威無節雨霖頻，倍喜晴陽照火旻。
野外芻蕘尋故道，田間簫鼓賽閑神。
亂苗豎似痿人起，積靄披如舊屋新。
更待高樓今夜月，一樽且樂有涯身。
因訪楊公濟遂同步野夫家省其母野夫時就試南宮
作者：强至
朝代：宋

馬繫揚雄宅，門過孟母鄰。
升堂予獨拜，同井子兼親。
萬卷先生富，千金舊産貧。
早將安穩字，去慰杏園春。
因访杨公济遂同步野夫家省其母野夫时就试南宫
作者：强至
朝代：宋

马系扬雄宅，门过孟母邻。升堂予独拜，同井子兼亲。万卷先生富，千金旧产贫。早将安稳字，去慰杏园春。
因访杨公济遂同步野夫家省其母野夫时就试南宫
作者：强至
朝代：宋

马繫扬雄宅，门过孟母邻。
升堂予独拜，同井子兼亲。
万卷先生富，千金旧产贫。
早将安稳字，去慰杏园春。
园竹为大雪所折
作者：强至
朝代：宋
体裁：七言律诗

露叶烟稍拂草亭，雪中颠倒翠虬形。且留完处裁吹律，莫听傍人议杀青。却恐看来愁野客，若为扶起属园丁。寂寥数亩清风地，宿酒从今不易醒。
園竹爲大雪所折
作者：强至
朝代：宋

露葉煙稍拂草亭，雪中顛倒翠虬形。
且留完處裁吹律，莫聽傍人議殺青。
却恐看來愁野客，若爲扶起屬園丁。
寂寥數畝清風地，宿酒從今不易醒。
坐客宋周士忽垂光和复用元韵答之三首
作者：强至
朝代：宋

魏台营妓胜添酥，一笑堪酬百琲珠。只恐更深云雨散，明朝共是守寒炉。风流双腕转凝酥，舞彻伊州汗有珠。探手始知帘外冷，照堂兽炭焰围炉。谁云燕赵敌琼酥，何似君家一绿珠。酒罢早归香阁睡，也应兰麝早添炉。
坐客宋周士忽垂光和復用元韵答之三首·其一
作者：强至
朝代：宋
体裁：七言绝句

魏台营妓胜添酥，一笑堪酬百琲珠。只恐更深云雨散，明朝共是守寒炉。
坐客宋周士忽垂光和復用元韵答之三首·其一
作者：强至
朝代：宋

魏臺營妓勝添酥，一笑堪酬百琲珠。
只恐更深雲雨散，明朝共是守寒爐。
坐客宋周士忽垂光和復用元韵答之三首·其三
作者：强至
朝代：宋

誰云燕趙敵瓊酥，何似君家一綠珠。
酒罷早歸香閣睡，也應蘭麝早添爐。
坐客宋周士忽垂光和復用元韵答之三首·其三
作者：强至
朝代：宋
体裁：七言绝句

谁云燕赵敌琼酥，何似君家一绿珠。酒罢早归香阁睡，也应兰麝早添炉。
坐客宋周士忽垂光和復用元韵答之三首·其二
作者：强至
朝代：宋

風流雙腕轉凝酥，舞徹伊州汗有珠。
探手始知簾外冷，照堂獸炭焰圍爐。
坐客宋周士忽垂光和復用元韵答之三首·其二
作者：强至
朝代：宋
体裁：七言绝句

风流双腕转凝酥，舞彻伊州汗有珠。探手始知帘外冷，照堂兽炭焰围炉。
塗中書四十言奉寄武陵則師
作者：强至
朝代：宋

師有知人術，一言珍萬金。
聖門防取貌，吾道素論心。
越樹秋聲起，武陵歸思深。
桃源千載事，此說更難尋。
墨蟹
作者：强至
朝代：宋

琐琐江湖中，忽在幽人壁。
短螯利双钺，长跪生六戟。
骨眼惊自然，熟视审精墨。
初疑朿穴朿，犹带浮泥黑。
横行竟何从，躁心固已息。
终朝墙壁间，颇有肥霜色。
我来空持杯，左手莫汝食。
谁夺造化功，生成归笔力。
墨蟹
作者：强至
朝代：宋

琐琐江湖中，忽在幽人壁。短螯利双钺，长跪生六戟。骨眼惊自然，熟视审精墨。初疑蟺穴刺，犹带浮泥黑。横行竟何从，躁心固已息。终朝墙壁间，颇有肥霜色。我来空持杯，左手莫汝食。谁夺造化功，生成归笔力。
墨蟹
作者：强至
朝代：宋

瑣瑣江湖中，忽在幽人壁。
短螯利雙鉞，長跪生六戟。
骨眼驚自然，熟視審精墨。
初疑朿穴朿，猶带浮泥黑。
橫行竟何從，躁心固已息。
終朝牆壁間，頗有肥霜色。
我來空持杯，左手莫汝食。
誰奪造化功，生成歸筆力。
壓書玉兔
作者：强至
朝代：宋

白玉雙蹲兔，工深刻楮勞。
長疑奔月窟，渾欲動霜毛。
似喜書成穴，猶驚筆有毫。
案間誰汝待，自覺守株高。
壬子六月庚申夜陪魏公詣龍壇
作者：强至
朝代：宋

上公小隊俯郊關，讀祝焚香拜夜壇。
旱魃此時尤肆虐，應龍何處輒圖安。
呪辭如律噴孤劍，刲血須明驗一盤。
盛夏連年陪席位，自慚不是牧民官。
壬子六月庚申夜陪魏公诣龙坛
作者：强至
朝代：宋

上公小队俯郊关，读祝焚香拜夜坛。
旱魃此时尤肆虐，应龙何处辄图安。
呪辞如律喷孤剑，刲血须明验一盘。
盛夏连年陪席位，自惭不是牧民官。
壬子六月庚申夜陪魏公诣龙坛
作者：强至
朝代：宋

上公小队俯郊关，读祝焚香拜夜坛。旱魃此时尤肆虐，应龙何处辄图安。咒辞如律喷孤剑，刲血须明验一盘。盛夏连年陪席位，自惭不是牧民官。
壬子岁旱
作者：强至
朝代：宋

熙宁岁壬子，春旱初可怪。
不雨讫夏尾，天地一炉鞴。
赤日裂厚土，黄埃没经界。
农夫望云霓，脰折意未懈。
侍中守北门，抚俗先罢瘵。
闵雨忧更深，遍祷剧斋戒。
老宫与佛庙，三日一往拜。
冠者厌于呪，褐者劳于呗。
雨应绝不闻，烦鬰何由快。
凭谁诉天公，请执乖龙械。
壬子岁旱
作者：强至
朝代：宋

熙宁岁壬子，春旱初可怪。不雨讫夏尾，天地一炉鞴。赤日裂厚土，黄埃没经界。农夫望云霓，脰折意未懈。侍中守北门，抚俗先罢瘵。闵雨忧更深，遍祷剧斋戒。老宫与佛庙，三日一往拜。冠者厌于咒，褐者劳于呗。雨应绝不闻，烦郁何由快。凭谁诉天公，请执乖龙械。
壬子歲旱
作者：强至
朝代：宋

熙寧歲壬子，春旱初可怪。
不雨訖夏尾，天地一爐鞴。
赤日裂厚土，黄埃沒經界。
農夫望雲霓，脰折意未懈。
侍中守北門，撫俗先罷瘵。
閔雨憂更深，遍禱劇齋戒。
老宮與佛廟，三日一往拜。
冠者厭於呪，褐者勞於唄。
雨應絕不聞，煩鬰何由快。
憑誰訴天公，請執乖龍械。
夜会洪方叔
作者：强至
朝代：宋
体裁：七言律诗

别杯曾破菊花期，今夕相逢菊又衰。宦路经年能会合，人生何处免参差。渐惊老态侵常日，犹喜交情似旧时。一笑形骸俱自失，三更星斗席边移。
夜坐
作者：强至
朝代：宋

城裏更筹急，窗边竹影微。
掩书双泪迸，抚事寸心违。
岁月辜华绂，风霜感彩衣。
陶潜空自赋，何处有田归。
夜坐
作者：强至
朝代：宋

城裏更籌急，窗邊竹影微。
掩書雙淚迸，撫事寸心違。
歲月辜華紱，風霜感彩衣。
陶潛空自賦，何處有田歸。
夜坐
作者：强至
朝代：宋

城里更筹急，窗边竹影微。掩书双泪迸，抚事寸心违。岁月辜华绂，风霜感彩衣。陶潜空自赋，何处有田归。
夜會洪方叔
作者：强至
朝代：宋

別杯曾破菊花期，今夕相逢菊又衰。
宦路經年能會合，人生何處免參差。
漸驚老態侵常日，猶喜交情似舊時。
一笑形骸俱自失，三更星斗席邊移。
大風
作者：强至
朝代：宋

正月明朝盡，東風半夜狂。
乾坤摇蓋軸，草樹拔毫芒。
亂瓦飄無數，寒沙走更忙。
聖時讒口絕，天令莫乖常。
大风
作者：强至
朝代：宋

正月明朝尽，东风半夜狂。乾坤摇盖轴，草树拔毫芒。乱瓦飘无数，寒沙走更忙。圣时谗口绝，天令莫乖常。
大风
作者：强至
朝代：宋

正月明朝尽，东风半夜狂。
干坤摇盖轴，草树拔毫芒。
乱瓦飘无数，寒沙走更忙。
圣时谗口绝，天令莫乖常。
太阳岭
作者：强至
朝代：宋
体裁：七言绝句

高侵寥廓势盘纡，倦足登时每一吁。方寸人心犹有险，况教广地尽平涂。
太陽嶺
作者：强至
朝代：宋

高侵寥廓勢盤紆，倦足登時每一吁。
方寸人心猶有險，况教廣地盡平塗。
奉和司徒侍中中秋遇雨韵
作者：强至
朝代：宋

要尽宾欢醉绣筵，准凭良月作夤缘。孤光已蔽浮云外，众目犹倾小雨前。声入鬓毛同飒飒，润生林叶自娟娟。宴杯才撤寒蟾露，疏影参差魄正圆。
奉和司徒侍中中秋遇雨韵
作者：强至
朝代：宋

要尽宾欢醉绣筵，准凭良月作夤缘。
孤光已蔽浮云外，众目犹倾小雨前。
声入鬓毛同飒飒，润生林叶自娟娟。
宴杯纔撤寒蟾露，疏影参差魄正圆。
奉和司徒侍中中秋遇雨韵
作者：强至
朝代：宋

要盡賓歡醉繡筵，準憑良月作夤緣。
孤光已蔽浮雲外，衆目猶傾小雨前。
聲入鬢毛同颯颯，潤生林葉自娟娟。
宴杯纔撤寒蟾露，疏影參差魄正圓。
奉和尧夫
作者：强至
朝代：宋

固穷终不悔沉沦，满腹深藏上古珍。手写新诗成几卷，亦教馀事照千春。
奉和純甫秋扇
作者：强至
朝代：宋

粲粲機中練，作扇圓中規。
盛夏天無風，廣宇猶蒸炊。
汗流既浹體，蚊齒仍毒肥。
團扇當爾日，功利兩得施。
一入君掌握，汗却蚊攘披。
秋風刮地來，凉氣襲空帷。
功竟勢亦去，退藏乃其宜。
聖人制器用，用舍各有時。
弓所以在鳥，鳥盡弓胡爲。
蹄所以在兔，兔獲蹄何之。
葛屨乃履霜，刺譏見于詩。
作扇本禦暑，暑退當棄遺。
奚必昧用舍，託怨班婕妤。
奉和經略司徒侍中垂蘿洞之什
作者：强至
朝代：宋

洞裏流泉過幾家，洞門一醉興何賒。
桐飄欲下題詩葉，桃笑猶存誤客花。
清結晚陰堪宿鳥，綠牽春蔓擬藏蛇。
相君宴喜緣賓樂，滻上誰人合姓車。
奉和纯甫秋扇
作者：强至
朝代：宋

粲粲机中练，作扇圆中规。
盛夏天无风，广宇犹蒸炊。
汗流既浃体，蚊齿仍毒肥。
团扇当尔日，功利两得施。
一入君掌握，汗却蚊攘披。
秋风刮地来，凉气袭空帷。
功竟势亦去，退藏乃其宜。
圣人制器用，用舍各有时。
弓所以在鸟，鸟尽弓胡为。
蹄所以在兔，兔获蹄何之。
葛屦乃履霜，刺讥见于诗。
作扇本御暑，暑退当弃遗。
奚必昧用舍，託怨班婕妤。
奉和纯甫秋扇
作者：强至
朝代：宋

粲粲机中练，作扇圆中规。盛夏天无风，广宇犹蒸炊。汗流既浃体，蚊齿仍毒肥。团扇当尔日，功利两得施。一入君掌握，汗却蚊攘披。秋风刮地来，凉气袭空帷。功竟势亦去，退藏乃其宜。圣人制器用，用舍各有时。弓所以在鸟，鸟尽弓胡为。蹄所以在兔，兔获蹄何之。葛屦乃履霜，刺讥见于诗。作扇本禦暑，暑退当弃遗。奚必昧用舍，托怨班婕妤。
奉和经略司徒侍中垂萝洞之什
作者：强至
朝代：宋

洞裏流泉过几家，洞门一醉兴何赊。
桐飘欲下题诗叶，桃笑犹存误客花。
清结晚阴堪宿鸟，绿牵春蔓拟藏蛇。
相君宴喜缘宾乐，浐上谁人合姓车。
奉和经略司徒侍中垂萝洞之什
作者：强至
朝代：宋

洞里流泉过几家，洞门一醉兴何赊。桐飘欲下题诗叶，桃笑犹存误客花。清结晚阴堪宿鸟，绿牵春蔓拟藏蛇。相君宴喜缘宾乐，浐上谁人合姓车。
奉和龍興燈夕
作者：强至
朝代：宋

結綵仙山對浄坊，曳珠賓履捧台光。
燈摇夜月天形動，歌聒春風物態狂。
刻燭詩成傳魏國，吐茵酒釅醉程鄉。
今年始徹清宵禁，倍覺都人樂意長。
奉和龙兴灯夕
作者：强至
朝代：宋

结綵仙山对净坊，曳珠宾履捧台光。灯摇夜月天形动，歌聒春风物态狂。刻烛诗成传魏国，吐茵酒酽醉程乡。今年始彻清宵禁，倍觉都人乐意长。
奉和龙兴灯夕
作者：强至
朝代：宋

结綵仙山对浄坊，曳珠宾履捧台光。
灯摇夜月天形动，歌聒春风物态狂。
刻烛诗成传魏国，吐茵酒酽醉程乡。
今年始彻清宵禁，倍觉都人乐意长。
奉答雅均途中見寄二首·其一
作者：强至
朝代：宋

濁流非猛激，無以頓澄明。
此邑先膏潤，今予力潔清。
人皆疑矯行，君獨照真誠。
一得途中什，譊譊衆口平。
奉答雅均途中見寄二首·其二
作者：强至
朝代：宋

貧固誠吾分，廉斯亦士常。
漫多愚執守，愧少子文章。
雖幸相逢近，猶嗟此別長。
何時却南轡，重把論詩觴。
奉答雅均途中见寄二首
作者：强至
朝代：宋

浊流非猛激，无以顿澄明。此邑先膏润，今予力洁清。人皆疑矫行，君独照真诚。一得途中什，譊譊众口平。贫固诚吾分，廉斯亦士常。漫多愚执守，愧少子文章。虽幸相逢近，犹嗟此别长。何时却南辔，重把论诗觞。
奉答雅均途中见寄二首
作者：强至
朝代：宋

浊流非猛激，无以顿澄明。
邑先膏润，今予力洁清。
人皆疑矫行，君独照真诚。
一得途中什，譊譊众口平。
奉答雅均途中见寄二首·其一
作者：强至
朝代：宋
体裁：五言律诗

浊流非猛激，无以顿澄明。此邑先膏润，今予力洁清。人皆疑矫行，君独照真诚。一得途中什，譊譊众口平。
奉答雅均途中见寄二首·其二
作者：强至
朝代：宋
体裁：五言律诗

贫固诚吾分，廉斯亦士常。漫多愚执守，愧少子文章。虽幸相逢近，犹嗟此别长。何时却南辔，重把论诗觞。
奉陪韓魏公燕王氏園亭席上賦詩留題二首·其一
作者：强至
朝代：宋

脫去塵官一屣輕，十年世網羨冥冥。
幽花笑晚新詩就，好鳥啼春宿酒醒。
辭客醉題紅粉壁，相君高宴綠陰亭。
鄴人應怪三台畔，今夜光聯處士星。
奉陪韓魏公燕王氏園亭席上賦詩留題二首·其二
作者：强至
朝代：宋

滏陽賓客擺塵羈，一笑名園萬事遺。
細草幽花多自種，閒雲靜月最相宜。
鄉人乘暇就携酒，野客尋春來賦詩。
白髮朱衫猶幕府，南歸已覺十年遲。
奉陪韩魏公燕王氏园亭席上赋诗留题二首
作者：强至
朝代：宋

脱去尘官一屣轻，十年世网羡冥冥。幽花笑晚新诗就，好鸟啼春宿酒醒。辞客醉题红粉壁，相君高宴绿阴亭。邺人应怪三台畔，今夜光联处士星。滏阳宾客摆尘羁，一笑名园万事遗。细草幽花多自种，閒云静月最相宜。乡人乘暇就携酒，野客寻春来赋诗。白发朱衫犹幕府，南归已觉十年迟。
奉陪韩魏公燕王氏园亭席上赋诗留题二首·其一
作者：强至
朝代：宋
体裁：七言律诗

脱去尘官一屣轻，十年世网羡冥冥。幽花笑晚新诗就，好鸟啼春宿酒醒。辞客醉题红粉壁，相君高宴绿阴亭。邺人应怪三台畔，今夜光联处士星。
奉陪韩魏公燕王氏园亭席上赋诗留题二首·其二
作者：强至
朝代：宋

滏阳宾客摆尘羁，一笑名园万事遗。细草幽花多自种，閒云静月最相宜。乡人乘暇就携酒，野客寻春来赋诗。白发朱衫犹幕府，南归已觉十年迟。
奉陪韩魏公燕王氏园亭席上赋诗留题二首·其二
作者：强至
朝代：宋

滏阳宾客摆尘羁，一笑名园万事遗。
细草幽花多自种，閒云静月最相宜。
乡人乘暇就携酒，野客寻春来赋诗。
白髮朱衫犹幕府，南归已觉十年迟。
孙公素中允将往相台谒韩魏公贻诗为别因以酬送
作者：强至
朝代：宋
体裁：七言律诗

紫宸班退听宣麻，镇邺司徒换将牙。到日玳筵公定喜，当年珠履客尤嘉。赋惊閤座争观祢，乐重当时合姓车。入夏后园闻更好，绕池十丈看荷花。
孙曼叔待制安抚至陕西先以诗寄
作者：强至
朝代：宋

不同四客老商山，朝出东宫暮近班。
鹏翼岂容时暂息，龙鳞祇自岁余攀。
身犹侍从先康济，心与生灵共歉艰。
郡国尚闻愆雨泽，朝廷西顾动天颜。
凌虚禁阁违登降，触热轺车事往还。
赤地相望千里外，清风一洒百尘间。
谁知奉使今持节，比见从戎昨过关。
漫学弹冠贡公喜，鬓毛萧飒欲投閒。
孙曼叔待制安抚至陕西先以诗寄
作者：强至
朝代：宋

不同四客老商山，朝出东宫暮近班。鹏翼岂容时暂息，龙鳞祇自岁馀攀。身犹侍从先康济，心与生灵共歉艰。郡国尚闻愆雨泽，朝廷西顾动天颜。凌虚禁阁违登降，触热轺车事往还。赤地相望千里外，清风一洒百尘间。谁知奉使今持节，比见从戎昨过关。漫学弹冠贡公喜，鬓毛萧飒欲投閒。
孫公素中允將往相臺謁韓魏公貽詩爲別因以酬送
作者：强至
朝代：宋

紫宸班退聽宣麻，鎮鄴司徒換將牙。
到日玳筵公定喜，當年珠履客尤嘉。
賦驚閤座爭觀禰，樂重當時合姓車。
入夏後園聞更好，繞池十丈看荷花。
孫曼叔待制安撫至陝西先以詩寄
作者：强至
朝代：宋

不同四客老商山，朝出東宮暮近班。
鵬翼豈容時暫息，龍鱗祇自歲餘攀。
身猶侍從先康濟，心與生靈共歉艱。
郡國尚聞愆雨澤，朝廷西顧動天顔。
凌虛禁閣違登降，觸熱軺車事往還。
赤地相望千里外，清風一灑百塵間。
誰知奉使今持節，比見從戎昨過關。
漫學彈冠貢公喜，鬢毛蕭颯欲投閒。
安正堂二首
作者：强至
朝代：宋

居守园林气象间，堂成壮观入跻攀。三朝力辅乾坤倦，一国身偷岁月閒。倾座语惊邪说破，勒碑诗召正风还。险夷出处皆公迹，不动公心似泰山。飞飞燕雀倦檐牙，绣栱云楣斗彩霞。樽俎燕閒归相閤，鼎钟勋业在王家。直纹惜破墙阴竹，巧笑嫌开席外花。今日正风传魏国，平居诗思亦无邪。
安正堂二首·其一
作者：强至
朝代：宋

居守园林气象间，堂成壮观入跻攀。三朝力辅乾坤倦，一国身偷岁月閒。倾座语惊邪说破，勒碑诗召正风还。险夷出处皆公迹，不动公心似泰山。
安正堂二首·其一
作者：强至
朝代：宋

居守园林气象间，堂成壮观入跻攀。
三朝力辅干坤倦，一国身偷岁月閒。
倾座语惊邪说破，勒碑诗召正风还。
险夷出处皆公迹，不动公心似泰山。
安正堂二首·其一
作者：强至
朝代：宋

居守園林氣象間，堂成壯觀入躋攀。
三朝力輔乾坤倦，一國身偷歲月閒。
傾座語驚邪說破，勒碑詩召正風還。
險夷出處皆公迹，不動公心似泰山。
安正堂二首·其二
作者：强至
朝代：宋

飛飛燕雀倦檐牙，繡栱雲楣鬥彩霞。
樽俎燕閒歸相閤，鼎鍾勳業在王家。
直紋惜破牆陰竹，巧笑嫌開席外花。
今日正風傳魏國，平居詩思亦無邪。
安正堂二首·其二
作者：强至
朝代：宋
体裁：七言律诗

飞飞燕雀倦檐牙，绣栱云楣斗彩霞。樽俎燕閒归相閤，鼎钟勋业在王家。直纹惜破墙阴竹，巧笑嫌开席外花。今日正风传魏国，平居诗思亦无邪。
宋周士以新蕈为惠并示佳句依韵和答
作者：强至
朝代：宋

食蕈由来胜茹芝，十年此味望晴霓。
雕盘细簇春云朵，惠我殷勤助杀鷄。
宋周士以新蕈为惠并示佳句依韵和答
作者：强至
朝代：宋

食蕈由来胜茹芝，十年此味望晴霓。雕盘细簇春云朵，惠我殷勤助杀鸡。
宋周士以新蕈爲惠并示佳句依韵和答
作者：强至
朝代：宋

食蕈由來勝茹芝，十年此味望晴霓。
雕盤細簇春雲朵，惠我殷勤助殺鷄。
宋都忆梅
作者：强至
朝代：宋
体裁：七言律诗

古屋前头几树梅，长年腊后已全开。自经远别凭谁寄，欲问清香无使来。空与吟怀惊岁月，愁将客眼对尘埃。枣林榆筴粗疏甚，索寞山东把酒杯。
宋都憶梅
作者：强至
朝代：宋

古屋前頭幾樹梅，長年臘後已全開。
自經遠別憑誰寄，欲問清香無使來。
空與吟懷驚歲月，愁將客眼對塵埃。
棗林榆筴粗疏甚，索寞山東把酒杯。
官满将见舍弟
作者：强至
朝代：宋
体裁：五言律诗

三岁别吾弟，今归心始降。从兹得安寝，无梦过重江。预验鹊音喜，行看雁影双。西湖犹可泛，酤酒市羊羫。
官滿將見舍弟
作者：强至
朝代：宋

三歲別吾弟，今歸心始降。
從茲得安寢，無夢過重江。
預驗鵲音喜，行看雁影雙。
西湖猶可泛，酤酒市羊羫。
客有貌吾陋容者以詩謝之
作者：强至
朝代：宋

野姿瘦骨逼吾真，處士毫端合有神。
正色未嘗移勢位，苦吟自覺遠風塵。
漸驚老態侵雙鬢，猶逐時名繫一身。
可是封侯須燕頷，恨無勳業上麒麟。
客有貌吾陋容者以诗谢之
作者：强至
朝代：宋

野姿瘦骨逼吾真，处士毫端合有神。正色未尝移势位，苦吟自觉远风尘。渐惊老态侵双鬓，犹逐时名系一身。可是封侯须燕颔，恨无勋业上麒麟。
客有貌吾陋容者以诗谢之
作者：强至
朝代：宋

野姿瘦骨逼吾真，处士毫端合有神。
正色未尝移势位，苦吟自觉远风尘。
渐惊老态侵双鬓，犹逐时名繫一身。
可是封侯须燕颔，恨无勋业上麒麟。
宿山寺
作者：强至
朝代：宋

苍莽穷山路，萧森古寺门。
梦深宵殿月，泪迸晓枝猨。
人事随群动，山情阻细论。
城中尘没眼，愁思满归轩。
宿山寺
作者：强至
朝代：宋

苍莽穷山路，萧森古寺门。梦深宵殿月，泪迸晓枝猿。人事随群动，山情阻细论。城中尘没眼，愁思满归轩。
宿山寺
作者：强至
朝代：宋

蒼莽窮山路，蕭森古寺門。
夢深宵殿月，淚迸曉枝猨。
人事隨群動，山情阻細論。
城中塵沒眼，愁思滿歸軒。
宿慧安院
作者：强至
朝代：宋
体裁：五言律诗

积淖厌行路，解鞍欣曲肱。疾风穿敝屋，细雨湿青灯。聒夜有饥鼠，观空无定僧。中宵尘累息，山水思填膺。
宿慧安院
作者：强至
朝代：宋

積淖厭行路，解鞍欣曲肱。
疾風穿敝屋，細雨濕青燈。
聒夜有饑鼠，觀空無定僧。
中宵塵累息，山水思填膺。
寄保安军杨公济判官
作者：强至
朝代：宋

高吟绝塞十年前，醉笔才停万纸传。麟阁主人降健句，鸡林官长购精篇。旧游散落今谁在，新感纵横日自怜。肝胆不同躯干小，几时献画请开边。
寄保安军杨公济判官
作者：强至
朝代：宋

高吟绝塞十年前，醉笔纔停万纸传。
麟阁主人降健句，鸡林官长购精篇。
旧游散落今谁在，新感纵横日自怜。
肝胆不同躯干小，几时献画请开边。
寄保安軍楊公濟判官
作者：强至
朝代：宋

高吟絕塞十年前，醉筆纔停萬紙傳。
麟閣主人降健句，雞林官長購精篇。
舊游散落今誰在，新感縱橫日自憐。
肝膽不同軀幹小，幾時獻畫請開邊。
寄俞君度
作者：强至
朝代：宋

夫子惫已甚，平生心向存。黄金空旧产，白首寄他门。独酌醉应浅，愁吟声更吞。飘零那复久，知己有平原。
寄俞君度
作者：强至
朝代：宋

夫子惫已甚，平生心向存。
黄金空旧产，白首寄他门。
独酌醉应浅，愁吟声更吞。
飘零那復久，知己有平原。
寄俞君度
作者：强至
朝代：宋

夫子憊已甚，平生心向存。
黄金空舊産，白首寄他門。
獨酌醉應淺，愁吟聲更吞。
飄零那復久，知己有平原。
寄公立
作者：强至
朝代：宋
体裁：五言律诗

一朝挥别袂，九日在征岐。识我相思意，如君独坐时。榴花须满盏，菊蕊况盈枝。目下重阳泪，宜看杜牧诗。
寄公立
作者：强至
朝代：宋

一朝揮別袂，九日在征岐。
識我相思意，如君獨坐時。
榴花須滿盞，菊蕊况盈枝。
目下重陽淚，宜看杜牧詩。
寄刘道秘书
作者：强至
朝代：宋
体裁：七言律诗

夫子文章老更工，六经俱达一身穷。为逃州县时情薄，不问田园岁计空。别酒正思倾夜雪，书邮忽喜寄春风。遥知父子传家乐，却笑当年论异同。
寄劉道秘書
作者：强至
朝代：宋

夫子文章老更工，六經俱達一身窮。
爲逃州縣時情薄，不問田園歲計空。
別酒正思傾夜雪，書郵忽喜寄春風。
遥知父子傳家樂，却笑當年論異同。
寄县学方晦之
作者：强至
朝代：宋
体裁：七言绝句

素志青云已贴然，风霜苦处涉层巅。不如未第方夫子，独抱遗经议圣贤。
寄湖掾杨浩然
作者：强至
朝代：宋
体裁：七言律诗

新持手版苕溪掾，应恨浮名别故乡。泽国几瞻飞雁序，春风自入坠鳣堂。坐曹未改平生好，开卷能如往日忙。龙首主人监郡乐，定蒙宾礼考文章。
寄湖掾楊浩然
作者：强至
朝代：宋

新持手版苕溪掾，應恨浮名別故鄉。
澤國幾瞻飛雁序，春風自入墜鱣堂。
坐曹未改平生好，開卷能如往日忙。
龍首主人監郡樂，定蒙賓禮考文章。
寄献王中丞
作者：强至
朝代：宋

近侍才俱杰，明公望独尊。纪纲新献府，德业旧王门。礼乐陪朱邸，文章落紫垣。训辞含鼓动，气槩独飞骞。厌直词臣笔，坚求牧守藩。图书迁禁閤，封部领家园。晓日旌旗叠，秋风鼓吹喧。万人瞻驷马，千骑簇双鞬。令肃关河静，仁深草木蕃。先皇俄侧席，百姓互攀援。到阙何心绪，遗弓已泪痕。东厢延进对，数刻慰烦冤。一昨逢仁庙，三朝见圣孙。风云归夙契，社稷入危言。罄竭丹诚露，从容玉色温。殿中繄执法，陛下肇披元。爰立宫寮近，由来国史存。台星看比比，淮水正源源。白简抨弹后，洪钧宰制繁。盛期开旦暮，伟烈照乾坤。下客真疏鄙，参戎谬荐论。去年趋大幕，累月奉清樽。召旨催乘传，驽情剧恋轩。此生犹断梗，在处是孤根。岂自身难致，云谁手未援。空弹愁坐剑，感慕主人恩。
寄献王中丞
作者：强至
朝代：宋

近侍才俱杰，明公望独尊。
纪纲新献府，德业旧王门。
礼乐陪朱邸，文章落紫垣。
训辞含鼓动，气槩独飞骞。
厌直词臣笔，坚求牧守藩。
图书迁禁閤，封部领家园。
晓日旌旗迭，秋风鼓吹喧。
万人瞻驷马，千骑簇双鞬。
令肃关河静，仁深草木蕃。
先皇俄侧席，百姓互攀援。
到阙何心绪，遗弓已泪痕。
东厢延进对，数刻慰烦冤。
一昨逢仁庙，三朝见圣孙。
风云归夙契，社稷入危言。
罄竭丹诚露，从容玉色温。
殿中繄执法，陛下肇披元。
爰立宫寮近，由来国史存。
台星看比比，淮水正源源。
白简抨弹后，洪钧宰制繁。
盛期开旦暮，伟烈照干坤。
下客真疏鄙，参戎谬荐论。
去年趋大幕，累月奉清樽。
召旨催乘传，驽情剧恋轩。
此生犹断梗，在处是孤根。
岂自身难致，云谁手未援。
空弹愁坐剑，感慕主人恩。
寄獻王中丞
作者：强至
朝代：宋

近侍才俱傑，明公望獨尊。
紀綱新獻府，德業舊王門。
禮樂陪朱邸，文章落紫垣。
訓辭含鼓動，氣槩獨飛騫。
厭直詞臣筆，堅求牧守藩。
圖書遷禁閤，封部領家園。
曉日旌旗疊，秋風鼓吹喧。
萬人瞻駟馬，千騎簇雙鞬。
令肅關河靜，仁深草木蕃。
先皇俄側席，百姓互攀援。
到闕何心緒，遺弓已淚痕。
東廂延進對，數刻慰煩冤。
一昨逢仁廟，三朝見聖孫。
風雲歸夙契，社稷入危言。
罄竭丹誠露，從容玉色溫。
殿中繄執法，陛下肇披元。
爰立宮寮近，由來國史存。
台星看比比，淮水正源源。
白簡抨彈後，洪鈞宰制繁。
盛期開旦暮，偉烈照乾坤。
下客真疏鄙，參戎謬薦論。
去年趨大幕，累月奉清樽。
召旨催乘傳，駑情劇戀軒。
此生猶斷梗，在處是孤根。
豈自身難致，云誰手未援。
空彈愁坐劍，感慕主人恩。
寄盛子美俞元功二先輩
作者：强至
朝代：宋

彼美吳州傑，相從蕭寺居。
聊窮三尺律，肯恃五車書。
前有殊尤等，行當選擢初。
秋風吹客袂，鄉思復何如。
寄盛子美俞元功二先辈
作者：强至
朝代：宋

彼美吴州杰，相从萧寺居。聊穷三尺律，肯恃五车书。前有殊尤等，行当选擢初。秋风吹客袂，乡思复何如。
寄盛子美俞元功二先辈
作者：强至
朝代：宋

彼美吴州杰，相从萧寺居。
聊穷三尺律，肯恃五车书。
前有殊尤等，行当选擢初。
秋风吹客袂，乡思復何如。
寄秦倅吕四丈职方渊
作者：强至
朝代：宋
体裁：七言律诗

丈人宦意静如山，五十朱衣鬓未斑。富庶讴歌归别驾，太平谈笑服诸蛮。熊罴一兆高门后，鸿雁连飞绝塞间。莫学冯唐终蹭蹬，功名犹好出秦关。
寄秦倅呂四丈職方淵
作者：强至
朝代：宋

丈人宦意靜如山，五十朱衣鬢未斑。
富庶謳歌歸別駕，太平談笑服諸蠻。
熊羆一兆高門後，鴻雁連飛絕塞間。
莫學馮唐終蹭蹬，功名猶好出秦關。
寄純甫
作者：强至
朝代：宋

相從浦陽官，三十月盈缺。
出必並轡游，居常對案啜。
予褊子能恕，子短予還訐。
久而見交心，中不容間舌。
乃於窮秋時，忽作遠道別。
別腸如亂絲，一寸知幾結。
別語如悲笳，一聲凡數咽。
咽極繼以號，旁顧亦慘切。
匹馬獨來歸，山城雨初歇。
寄縣學方晦之
作者：强至
朝代：宋

素志青雲已貼然，風霜苦處涉層巔。
不如未第方夫子，獨抱遺經議聖賢。
寄纯甫
作者：强至
朝代：宋
体裁：古风

相从浦阳官，三十月盈缺。出必并辔游，居常对案啜。予褊子能恕，子短予还讦。久而见交心，中不容间舌。乃于穷秋时，忽作远道别。别肠如乱丝，一寸知几结。别语如悲笳，一声凡数咽。咽极继以号，旁顾亦惨切。匹马独来归，山城雨初歇。
寄辟疆
作者：强至
朝代：宋

忆昨枉君轩，始来就客邸。尔仆方息肩，顾我遽屈体。守阍前通名，倒屣出致礼。相见吐论议，所学愈根柢。徐为出巨编，彻若涉清济。昏膜得篦刮，尘心逾易洗。我亦露狂简，君曾不诃诋。于时园正花，长日瓮盛醴。插枝必满头，饮盏须露底。未几踏归镫，相将洒别涕。恋恋有情照，数数辱书抵。自言困道途，仅能足盐米。频吟口燥吻，久骑肉消髀。首飞诗人蓬，肠苦孟郊荠。学舍勉栖托，亨会复倾徯。黄卷乐往圣，青襟列诸弟。爱子乏先容，何人堪密启。努力著要策，随诏献文陛。
寄辟疆
作者：强至
朝代：宋

忆昨枉君轩，始来就客邸。
尔仆方息肩，顾我遽屈体。
守阍前通名，倒屣出致礼。
相见吐论议，所学愈根柢。
徐为出巨编，彻若涉清济。
昏膜得篦刮，尘心逾易洗。
我亦露狂简，君曾不诃诋。
于时园正花，长日瓮盛醴。
插枝必满头，饮醆须露底。
未几踏归镫，相将洒别涕。
恋恋有情照，数数辱书扺。
自言困道途，仅能足盐米。
频吟口燥吻，久骑肉消髀。
首飞诗人蓬，肠苦孟郊荠。
学舍勉栖託，亨会復倾徯。
黄卷乐往圣，青襟列诸弟。
爱子乏先容，何人堪密启。
努力着要策，随诏献文陛。
寄辟疆
作者：强至
朝代：宋

憶昨枉君軒，始來就客邸。
爾僕方息肩，顧我遽屈體。
守閽前通名，倒屣出致禮。
相見吐論議，所學愈根柢。
徐爲出巨編，徹若涉清濟。
昏膜得篦刮，塵心逾易洗。
我亦露狂簡，君曾不訶詆。
于時園正花，長日甕盛醴。
插枝必滿頭，飲醆須露底。
未幾踏歸鐙，相將灑別涕。
戀戀有情照，數數辱書扺。
自言困道途，僅能足鹽米。
頻吟口燥吻，久騎肉消髀。
首飛詩人蓬，腸苦孟郊薺。
學舍勉棲託，亨會復傾徯。
黄卷樂往聖，青襟列諸弟。
愛子乏先容，何人堪密啟。
努力著要策，隨詔獻文陛。
寄陈介进士
作者：强至
朝代：宋

圣门颜子最称贫，犹有箪瓢奉一身。罕似饥肠游太学，独将生意托洪钧。常时闵笑遭流俗，今日依归得主人。早夜从容咨道谊，切防事业去青春。
寄陈介进士
作者：强至
朝代：宋

圣门颜子最称贫，犹有箪瓢奉一身。
罕似饥肠游太学，独将生意託洪钧。
常时闵笑遭流俗，今日依归得主人。
早夜从容咨道谊，切防事业去青春。
寄陳介進士
作者：强至
朝代：宋

聖門顔子最稱貧，猶有簞瓢奉一身。
罕似饑腸游太學，獨將生意託洪鈞。
常時閔笑遭流俗，今日依歸得主人。
早夜從容諮道誼，切防事業去青春。
寄題張殿直長春亭
作者：强至
朝代：宋

甲第俯河湄，修亭面勢宜。
琴樽長有樂，草木似無衰。
境勝青山敵，心閒白日遲。
祖良迷大隠，獨與赤松期。
寄題殊公禪老黄雲閣二首·其一
作者：强至
朝代：宋

大士當年密行成，山居黄色有雲生。
黄雲已共斯人去，飛閣猶爲此地名。
欲到塵埃先擺落，縱觀氣象亦崢嶸。
誰云瑞應難追復，禪老而今祖意明。
寄題殊公禪老黄雲閣二首·其二
作者：强至
朝代：宋

人悅禪翁巧結廬，更營飛閣取幽虛。
溪山雨後翠欲活，欞檻風來清有餘。
龍象幾年成佛界，猨猱深夜雜僧居。
還如夢得聞涵碧，誰寫丹青復寄予。
寄題甘露寺文岳上人環翠閣
作者：强至
朝代：宋

鐵甕城邊古道場，近來人說贊公房。
江盤北固山形轉，雲抱南朝樹色蒼。
世外青鴛誰結構，坐間紫鴿自回翔。
十年滯客空吟想，未識諸天在上方。
寄題郭明府寺丞潁上西齋
作者：强至
朝代：宋

退築謀何早，閑居興頗濃。
渠流通潁派，窗列隔淮峰。
玉麈談賓盛，牙籤載籍重。
雨巾時墊角，一代慕林宗。
寄題雙巖寺
作者：强至
朝代：宋

古寺南偏兩翠微，錦溪碣石豈全非。
雲煙來去長相接，猨鳥東西各有歸。
泉溜夜淙寒入座，嵐光朝滴潤生衣。
而今野曠無人築，唯見林僧對掩扉。
寄题双岩寺
作者：强至
朝代：宋

古寺南偏两翠微，锦溪碣石岂全非。
云烟来去长相接，猨鸟东西各有归。
泉溜夜淙寒入座，岚光朝滴润生衣。
而今野旷无人筑，唯见林僧对掩扉。
寄题双岩寺
作者：强至
朝代：宋

古寺南偏两翠微，锦溪碣石岂全非。云烟来去长相接，猿鸟东西各有归。泉溜夜淙寒入座，岚光朝滴润生衣。而今野旷无人筑，唯见林僧对掩扉。
寄题张殿直长春亭
作者：强至
朝代：宋

甲第俯河湄，修亭面势宜。琴樽长有乐，草木似无衰。境胜青山敌，心閒白日迟。祖良迷大隐，独与赤松期。
寄题张殿直长春亭
作者：强至
朝代：宋

甲第俯河湄，修亭面势宜。
琴樽长有乐，草木似无衰。
境胜青山敌，心閒白日迟。
祖良迷大隠，独与赤松期。
寄题殊公禅老黄云阁二首
作者：强至
朝代：宋

大士当年密行成，山居黄色有云生。黄云已共斯人去，飞阁犹为此地名。欲到尘埃先摆落，纵观气象亦峥嵘。谁云瑞应难追复，禅老而今祖意明。人悦禅翁巧结庐，更营飞阁取幽虚。溪山雨后翠欲活，棂槛风来清有馀。龙象几年成佛界，猿猱深夜杂僧居。还如梦得闻涵碧，谁写丹青复寄予。
寄题殊公禅老黄云阁二首·其一
作者：强至
朝代：宋

大士当年密行成，山居黄色有云生。黄云已共斯人去，飞阁犹为此地名。欲到尘埃先摆落，纵观气象亦峥嵘。谁云瑞应难追复，禅老而今祖意明。
寄题殊公禅老黄云阁二首·其一
作者：强至
朝代：宋

大士当年密行成，山居黄色有云生。
黄云已共斯人去，飞阁犹为此地名。
欲到尘埃先摆落，纵观气象亦峥嵘。
谁云瑞应难追復，禅老而今祖意明。
寄题殊公禅老黄云阁二首·其二
作者：强至
朝代：宋

人悦禅翁巧结庐，更营飞阁取幽虚。
溪山雨后翠欲活，棂槛风来清有余。
龙象几年成佛界，猨猱深夜杂僧居。
还如梦得闻涵碧，谁写丹青復寄予。
寄题殊公禅老黄云阁二首·其二
作者：强至
朝代：宋

人悦禅翁巧结庐，更营飞阁取幽虚。溪山雨后翠欲活，棂槛风来清有馀。龙象几年成佛界，猿猱深夜杂僧居。还如梦得闻涵碧，谁写丹青复寄予。
寄题甘露寺文岳上人环翠阁
作者：强至
朝代：宋
体裁：七言律诗

铁瓮城边古道场，近来人说赞公房。江盘北固山形转，云抱南朝树色苍。世外青鸳谁结构，坐间紫鸽自回翔。十年滞客空吟想，未识诸天在上方。
寄题郭明府寺丞颍上西斋
作者：强至
朝代：宋

退筑谋何早，闲居兴颇浓。渠流通颍派，窗列隔淮峰。玉麈谈宾盛，牙签载籍重。雨巾时垫角，一代慕林宗。
寄题郭明府寺丞颍上西斋
作者：强至
朝代：宋

退筑谋何早，闲居兴颇浓。
渠流通颍派，窗列隔淮峰。
玉麈谈宾盛，牙籤载籍重。
雨巾时垫角，一代慕林宗。
寄齊州曾子固學士
作者：强至
朝代：宋

歷山名重舜耕餘，太守文章世罕如。
但見清風變齊魯，未聞紫詔起嚴徐。
最宜視草歸時訓，可惜揮毫落簿書。
千騎行春且乘興，里無勝母莫回車。
寄齐州曾子固学士
作者：强至
朝代：宋

历山名重舜耕余，太守文章世罕如。
但见清风变齐鲁，未闻紫诏起严徐。
最宜视草归时训，可惜挥毫落簿书。
千骑行春且乘兴，里无胜母莫回车。
寄齐州曾子固学士
作者：强至
朝代：宋

历山名重舜耕馀，太守文章世罕如。但见清风变齐鲁，未闻紫诏起严徐。最宜视草归时训，可惜挥毫落簿书。千骑行春且乘兴，里无胜母莫回车。
寇参军九日惠诗以左冯翊赵监所遗玉液一壶并诗答之
作者：强至
朝代：宋
体裁：七言绝句

久傍严公趋玉帐，近蒙贺监解金龟。一壶分助登高饮，客宦长安共此时。
寇参军以孤雁一绝见贻因酬之
作者：强至
朝代：宋
体裁：七言绝句

紫塞来时偶失群，追飞已隔万重云。人情所喜惟朋附，耳听孤鸣似不闻。
寇參軍九日惠詩以左馮翊趙監所遺玉液一壺并詩答之
作者：强至
朝代：宋

久傍嚴公趨玉帳，近蒙賀監解金龜。
一壺分助登高飲，客宦長安共此時。
寇參軍以孤雁一絕見貽因酬之
作者：强至
朝代：宋

紫塞來時偶失群，追飛已隔萬重雲。
人情所喜惟朋附，耳聽孤鳴似不聞。
寒炉偶坐戏呈任道
作者：强至
朝代：宋
体裁：五言律诗

人事车轮转，年光木叶摧。交情论晚岁，生意共寒灰。未足胜宽褐，那能暖冻杯。知君寻气类，不为附炎来。
寒爐偶坐戲呈任道
作者：强至
朝代：宋

人事車輪轉，年光木葉摧。
交情論晚歲，生意共寒灰。
未足勝寬褐，那能暖凍杯。
知君尋氣類，不爲附炎來。
寒食值雨
作者：强至
朝代：宋

山城寒食已冷落，更值暴雨过园林。
余花似对晚春泣，好鸟时傍残枝吟。
况逢节物宜笑饮，莫待老大惜光阴。
明朝虽晴未可出，溪水溢路浮泥深。
寒食值雨
作者：强至
朝代：宋

山城寒食已冷落，更值暴雨过园林。馀花似对晚春泣，好鸟时傍残枝吟。况逢节物宜笑饮，莫待老大惜光阴。明朝虽晴未可出，溪水溢路浮泥深。
寒食值雨
作者：强至
朝代：宋

山城寒食已冷落，更值暴雨過園林。
餘花似對晚春泣，好鳥時傍殘枝吟。
况逢節物宜笑飲，莫待老大惜光陰。
明朝雖晴未可出，溪水溢路浮泥深。
寒食前二日对雨
作者：强至
朝代：宋
体裁：五言律诗

红湿花枝软，青涵柳色鲜。未开新禁火，自起欲晴烟。坐卧销佳节，招寻忆旧年。故乡游乐地，心折泛湖船。
寒食前二日對雨
作者：强至
朝代：宋

紅濕花枝軟，青涵柳色鮮。
未開新禁火，自起欲晴煙。
坐卧銷佳節，招尋憶舊年。
故鄉游樂地，心折泛湖船。
寒食安厚卿具酒饌邀數君子遊壓沙寺觀梨花獨蘇子由不至詩來命座客同賦予既次韵和之明日上巳安復置酒招予與蘇又明日清明予屈二君爲射飲之會而蘇君仍用前韵作詩見及予亦復和
作者：强至
朝代：宋

花前爛醉如泥淤，猶恐花過嗟空株。
壓沙梨開百頃雪，春晚未賞計已疏。
厚卿置酒趁寒食，蜂喧蝶鬧人意蘇。
林間把盞誰我侑，鳥歌聲滑如溜珠。
魏都風流重行樂，艷妝麗服明郊墟。
我初聞招便勇往，恨不插翼附駿駒。
峨眉夫子趣獨異，靜坐幕府煩邀呼。
車公不到座寂寞，大句落紙來須臾。
樽邊弄筆輒强和，布鼓乃敢當雷車。
主人明朝復命客，是日禊事修祓除。
日涵花氣暖不散，酒力易著起要扶。
清明予亦飲射圃，罰觶屢困辭不辜。
杯盤一飽藉脫粟，那有白飯餘君奴。
梨花好在期共醉，功名身外終何如。
寒食安厚卿具酒馔邀数君子游压沙寺观梨花独苏子由不至诗来命座客同赋予既次韵和之明日上巳安复置酒招予与苏又明日清明予屈二君为射饮之会而苏君仍用前韵作诗见及予亦复和
作者：强至
朝代：宋

花前烂醉如泥淤，犹恐花过嗟空株。压沙梨开百顷雪，春晚未赏计已疏。厚卿置酒趁寒食，蜂喧蝶闹人意苏。林间把盏谁我侑，鸟歌声滑如溜珠。魏都风流重行乐，艳妆丽服明郊墟。我初闻招便勇往，恨不插翼附骏驹。峨眉夫子趣独异，静坐幕府烦邀呼。车公不到座寂寞，大句落纸来须臾。樽边弄笔辄强和，布鼓乃敢当雷车。主人明朝复命客，是日禊事修祓除。日涵花气暖不散，酒力易著起要扶。清明予亦饮射圃，罚觯屡困辞不辜。杯盘一饱藉脱粟，那有白饭馀君奴。梨花好在期共醉，功名身外终何如。
寒食安厚卿具酒馔邀数君子游压沙寺观梨花独苏子由不至诗来命座客同赋予既次韵和之明日上巳安復置酒招予与苏又明日清明予屈二君为射饮之会而苏君仍用前韵作诗见及予亦復和
作者：强至
朝代：宋

花前烂醉如泥淤，犹恐花过嗟空株。
压沙梨开百顷雪，春晚未赏计已疏。
厚卿置酒趁寒食，蜂喧蝶闹人意苏。
林间把盏谁我侑，鸟歌声滑如溜珠。
魏都风流重行乐，艷妆丽服明郊墟。
我初闻招便勇往，恨不插翼附骏驹。
峨眉夫子趣独异，静坐幕府烦邀呼。
车公不到座寂寞，大句落纸来须臾。
樽边弄笔辄强和，布鼓乃敢当雷车。
主人明朝復命客，是日禊事修祓除。
日涵花气暖不散，酒力易着起要扶。
清明予亦饮射圃，罚觯屡困辞不辜。
杯盘一饱藉脱粟，那有白饭余君奴。
梨花好在期共醉，功名身外终何如。
对雨寄杨公济
作者：强至
朝代：宋

江海岁云晏，雨冥风自凄。叶光群木洗，翅湿几禽低。静榻攲寒枕，孤城隐暮鼙。少陵车马客，催踏草堂泥。
对雨寄杨公济
作者：强至
朝代：宋

江海岁云晏，雨冥风自凄。
叶光群木洗，翅湿几禽低。
静榻欹寒枕，孤城隠暮鼙。
少陵车马客，催踏草堂泥。
对雪六首
作者：强至
朝代：宋

几尺江东雪，同时户北风。全家愁坐外，寄命苦吟中。已分书帷冷，偏憎酒盏空。漫将丰岁兆，去问白头翁。草树惊全失，山河望转非。片时藏地险，底处极天围。楼半轻相逐，檐前急自飞。乘风还有意，故去点人衣。飘洒三冬暮，苍茫一气凝。寒威斗自壮，空色晓逾澄。狂走寻冈兔，饥呼失树鹰。年来交态浅，有兴即谁乘。影乱侵书幌，花轻辍酒杯。襟怀同落寞，气象亦崔嵬。屡折参云竹，偏凌照水梅。红炉方尔附，未可论寒灰。色浮千里白，气逼万家寒。独鸟饥犹啄，痴儿喜自团。向风初舞急，入夜转声乾。此味同谁冷，吟窗映素冠。朔风吹不尽，颢气入无间。市井人喧息，江湖鸟翼顽。酒边惊晚岁，吟外失群山。温室便高卧，明朝任塞关。
对雪六首·其一
作者：强至
朝代：宋
体裁：五言律诗

几尺江东雪，同时户北风。全家愁坐外，寄命苦吟中。已分书帷冷，偏憎酒盏空。漫将丰岁兆，去问白头翁。
对雪六首·其三
作者：强至
朝代：宋
体裁：五言律诗

飘洒三冬暮，苍茫一气凝。寒威斗自壮，空色晓逾澄。狂走寻冈兔，饥呼失树鹰。年来交态浅，有兴即谁乘。
对雪六首·其二
作者：强至
朝代：宋
体裁：五言律诗

草树惊全失，山河望转非。片时藏地险，底处极天围。楼半轻相逐，檐前急自飞。乘风还有意，故去点人衣。
对雪六首·其五
作者：强至
朝代：宋

色浮千里白，气逼万家寒。独鸟饥犹啄，痴儿喜自团。向风初舞急，入夜转声乾。此味同谁冷，吟窗映素冠。
对雪六首·其五
作者：强至
朝代：宋

色浮千里白，气逼万家寒。
独鸟饥犹啄，痴儿喜自团。
向风初舞急，入夜转声干。
此味同谁冷，吟窗映素冠。
对雪六首·其六
作者：强至
朝代：宋
体裁：五言律诗

朔风吹不尽，颢气入无间。市井人喧息，江湖鸟翼顽。酒边惊晚岁，吟外失群山。温室便高卧，明朝任塞关。
对雪六首·其四
作者：强至
朝代：宋
体裁：五言律诗

影乱侵书幌，花轻辍酒杯。襟怀同落寞，气象亦崔嵬。屡折参云竹，偏凌照水梅。红炉方尔附，未可论寒灰。
将别纯甫四十字奉呈
作者：强至
朝代：宋

我马将北驰，子车亦南挽。车马无留行，相去即相远。风林秋声乾，落日孤峰晚。后会未可知，莫使别觞浅。
将别纯甫四十字奉呈
作者：强至
朝代：宋

我马将北驰，子车亦南挽。
车马无留行，相去即相远。
风林秋声干，落日孤峰晚。
后会未可知，莫使别觞浅。
将有东阳之行宗哲为具话别以诗见招因答来贶
作者：强至
朝代：宋
体裁：古风

秋高山城幽，风动林叶吼。百感从中来，将分故人手。故人惜轻别，樽酒欲相厚。未饮已颓然，别恨浓于酒。
将渡扬子风雨忽作
作者：强至
朝代：宋
体裁：七言律诗

南徐景物古愁人，薄宦扁舟更水滨。不识浊醪倾北固，独随寒雨出西津。连天风浪声兼厉，当路鼋鼍气亦振。吾道屈伸非一日，世情未要责江神。
將別純甫四十字奉呈
作者：强至
朝代：宋

我馬將北馳，子車亦南挽。
車馬無留行，相去即相遠。
風林秋聲乾，落日孤峰晚。
後會未可知，莫使別觴淺。
將有東陽之行宗哲爲具話別以詩見招因答來貺
作者：强至
朝代：宋

秋高山城幽，風動林葉吼。
百感從中來，將分故人手。
故人惜輕別，樽酒欲相厚。
未飲已頹然，別恨濃於酒。
將渡揚子風雨忽作
作者：强至
朝代：宋

南徐景物古愁人，薄宦扁舟更水濱。
不識濁醪傾北固，獨隨寒雨出西津。
連天風浪聲兼厲，當路黿鼉氣亦振。
吾道屈伸非一日，世情未要責江神。
對雨寄楊公濟
作者：强至
朝代：宋

江海歲云晏，雨冥風自凄。
葉光群木洗，翅濕幾禽低。
靜榻欹寒枕，孤城隠暮鼙。
少陵車馬客，催踏草堂泥。
對雪六首·其一
作者：强至
朝代：宋

幾尺江東雪，同時戶北風。
全家愁坐外，寄命苦吟中。
已分書帷冷，偏憎酒盞空。
漫將豐歲兆，去問白頭翁。
對雪六首·其三
作者：强至
朝代：宋

飄灑三冬暮，蒼茫一氣凝。
寒威斗自壯，空色曉逾澄。
狂走尋岡兔，饑呼失樹鷹。
年來交態淺，有興即誰乘。
對雪六首·其二
作者：强至
朝代：宋

草樹驚全失，山河望轉非。
片時藏地險，底處極天圍。
樓半輕相逐，檐前急自飛。
乘風還有意，故去點人衣。
對雪六首·其五
作者：强至
朝代：宋

色浮千里白，氣逼萬家寒。
獨鳥饑猶啄，癡兒喜自團。
向風初舞急，入夜轉聲乾。
此味同誰冷，吟窗映素冠。
對雪六首·其六
作者：强至
朝代：宋

朔風吹不盡，顥氣入無間。
市井人喧息，江湖鳥翼頑。
酒邊驚晚歲，吟外失群山。
溫室便高卧，明朝任塞關。
對雪六首·其四
作者：强至
朝代：宋

影亂侵書幌，花輕輟酒杯。
襟懷同落寞，氣象亦崔嵬。
屢折參雲竹，偏凌照水梅。
紅爐方爾附，未可論寒灰。
小桃值風零落殆盡偶成鄙句奉呈諸君
作者：强至
朝代：宋

小桃庭前祗一株，無數花開艷新繡。
破蕊脈脈向人笑，鬧枝酣酣索春鬥。
只見蜜蜂來往喧，不道雙燕共時候。
醉吟繞花日幾遭，坐卧欲來花下就。
東風昨夜忽顛狂，曉枝點檢不依舊。
惜無錦帳闊百步，遮藏免被風力驟。
小兒地上拾亂片，猶愛殘香再三嗅。
桃兮開落奈汝何，却取餘杯醉春晝。
小桃值风零落殆尽偶成鄙句奉呈诸君
作者：强至
朝代：宋

小桃庭前祗一株，无数花开艳新绣。破蕊脉脉向人笑，闹枝酣酣索春斗。只见蜜蜂来往喧，不道双燕共时候。醉吟绕花日几遭，坐卧欲来花下就。东风昨夜忽颠狂，晓枝点检不依旧。惜无锦帐阔百步，遮藏免被风力骤。小儿地上拾乱片，犹爱残香再三嗅。桃兮开落奈汝何，却取馀杯醉春昼。
小桃值风零落殆尽偶成鄙句奉呈诸君
作者：强至
朝代：宋

小桃庭前祗一株，无数花开艷新绣。
破蕊脉脉向人笑，闹枝酣酣索春斗。
只见蜜蜂来往喧，不道双燕共时候。
醉吟绕花日几遭，坐卧欲来花下就。
东风昨夜忽颠狂，晓枝点检不依旧。
惜无锦帐阔百步，遮藏免被风力骤。
小儿地上拾乱片，犹爱残香再三嗅。
桃兮开落奈汝何，却取余杯醉春昼。
小疾中元恕相別往長安信筆成篇奉送
作者：强至
朝代：宋

一春三月少見晴，濕雲不飛壓花老。
君來別我西出關，病裏傷離似翁媼。
和風吹面纔幾程，即入風流洛陽道。
司農水利無留行，洛城花開爲誰好。
漢唐陳迹到可尋，猶有山川豁懷抱。
憶昨行春從魏公，興慶池邊玉樽倒。
公今已爲泉下游，往事憑君問煙草。
官家諸路急使才，歸對明光切須早。
小疾中元恕相别往长安信笔成篇奉送
作者：强至
朝代：宋

一春三月少见晴，湿云不飞压花老。
君来别我西出关，病裏伤离似翁媪。
和风吹面纔几程，即入风流洛阳道。
司农水利无留行，洛城花开为谁好。
汉唐陈迹到可寻，犹有山川豁怀抱。
忆昨行春从魏公，兴庆池边玉樽倒。
公今已为泉下游，往事凭君问烟草。
官家诸路急使才，归对明光切须早。
小疾中元恕相别往长安信笔成篇奉送
作者：强至
朝代：宋

一春三月少见晴，湿云不飞压花老。君来别我西出关，病里伤离似翁媪。和风吹面才几程，即入风流洛阳道。司农水利无留行，洛城花开为谁好。汉唐陈迹到可寻，犹有山川豁怀抱。忆昨行春从魏公，兴废池边玉樽倒。公今已为泉下游，往事凭君问烟草。官家诸路急使才，归对明光切须早。
小閣西山落日
作者：强至
朝代：宋

天地垂垂暮，殘陽似有情。
未催全嶺暗，猶放半山明。
遠樹微茫見，孤煙慘澹生。
流年從此老，對酒急須傾。
小阁西山落日
作者：强至
朝代：宋
体裁：五言律诗

天地垂垂暮，残阳似有情。未催全岭暗，犹放半山明。远树微茫见，孤烟惨澹生。流年从此老，对酒急须倾。
居魏岁馀未尝见江乡故人今无悔如雄过此相见甚喜席间率成短篇呈之
作者：强至
朝代：宋
体裁：五言律诗

经年大河北，终日故乡心。入耳欣吴语，开怀慰越吟。天寒裘领薄，日暮酒杯深。早晚论边策，长缨试请擒。
居魏歲餘未嘗見江鄉故人今無悔如雄過此相見甚喜席間率成短篇呈之
作者：强至
朝代：宋

經年大河北，終日故鄉心。
入耳欣吳語，開懷慰越吟。
天寒裘領薄，日暮酒杯深。
早晚論邊策，長纓試請擒。
屐
作者：强至
朝代：宋
体裁：五言律诗

好在登高屐，东西类此身。游频齿几折，用久蜡还新。晚步怜今日，幽寻忆古人。莫随珠履客，且伴白纶巾。
屐
作者：强至
朝代：宋

好在登高屐，東西類此身。
游頻齒幾折，用久蠟還新。
晚步憐今日，幽尋憶古人。
莫隨珠履客，且伴白綸巾。
属疾
作者：强至
朝代：宋

壮怀衰独早，乐事病全稀。静听闻花落，攲眠见燕归。冠裳成外累，尘土汩真机。强起亲曹事，遥惭旧隐扉。
属疾
作者：强至
朝代：宋

壮怀衰独早，乐事病全稀。
静听闻花落，欹眠见燕归。
冠裳成外累，尘土汩真机。
强起亲曹事，遥惭旧隠扉。
屬疾
作者：强至
朝代：宋

壯懷衰獨早，樂事病全稀。
靜聽聞花落，欹眠見燕歸。
冠裳成外累，塵土汩真機。
强起親曹事，遥慚舊隠扉。
山中遇雨
作者：强至
朝代：宋

馬上凉秋雨，隨愁入亂山。
垂垂衣袖重，點點鬢毛斑。
猿鳥寒聲外，漁樵古畫間。
片時全嶺暗，急趁暮鐘還。
山中遇雨
作者：强至
朝代：宋
体裁：五言律诗

马上凉秋雨，随愁入乱山。垂垂衣袖重，点点鬓毛斑。猿鸟寒声外，渔樵古画间。片时全岭暗，急趁暮钟还。
山中雨后
作者：强至
朝代：宋

雨足前村云未回，逡巡屏面数峰开。相呼野鸟逢人住，自戏山蜂趁马来。野色通明林叶净，溪声奔迸岸沙颓。田翁见我应偷笑，底事行吟废酒杯。
山中雨后
作者：强至
朝代：宋

雨足前村云未回，逡巡屏面数峰开。
相呼野鸟逢人住，自戏山蜂趁马来。
野色通明林叶凈，溪声奔迸岸沙颓。
田翁见我应偷笑，底事行吟废酒杯。
山中雨後
作者：强至
朝代：宋

雨足前村雲未回，逡巡屏面數峰開。
相呼野鳥逢人住，自戲山蜂趁馬來。
野色通明林葉凈，溪聲奔迸岸沙頹。
田翁見我應偷笑，底事行吟廢酒杯。
岳庙斋宫与崔伯宪都官王正甫殿丞饮别二君各以诗送行席上作短篇奉答
作者：强至
朝代：宋
体裁：七言律诗

乡人分散几流萍，长乐坡头已涕零。太华相逢聊永日，故交渐少似残星。别杯犹恨樽前缓，诗笔那容席上停。车马东西从此隔，明朝惟见乱山青。
嶽廟齋宮與崔伯憲都官王正甫殿丞飲別二君各以詩送行席上作短篇奉答
作者：强至
朝代：宋

鄉人分散幾流萍，長樂坡頭已涕零。
太華相逢聊永日，故交漸少似殘星。
別杯猶恨樽前緩，詩筆那容席上停。
車馬東西從此隔，明朝惟見亂山青。
席上呈正老
作者：强至
朝代：宋

去年贈別折寒梅，盡道行人不再來。
今日樽前成邂逅，大家花下且徘徊。
經春雨脚無時斷，浮世眉頭幾度開。
莫待明朝離闊後，空將餘恨寄吟杯。
席上呈正老
作者：强至
朝代：宋

去年赠别折寒梅，尽道行人不再来。
今日樽前成邂逅，大家花下且徘徊。
经春雨脚无时断，浮世眉头几度开。
莫待明朝离阔后，空将余恨寄吟杯。
席上呈正老
作者：强至
朝代：宋

去年赠别折寒梅，尽道行人不再来。今日樽前成邂逅，大家花下且徘徊。经春雨脚无时断，浮世眉头几度开。莫待明朝离阔后，空将馀恨寄吟杯。
席上戏成
作者：强至
朝代：宋

玉溪一别十年余，北绾铜章西辟书。
寄语湖山好相待，苍颜归日骇禽鱼。
席上戏成
作者：强至
朝代：宋

玉溪一别十年馀，北绾铜章西辟书。寄语湖山好相待，苍颜归日骇禽鱼。
席上戲成
作者：强至
朝代：宋

玉溪一別十年餘，北綰銅章西辟書。
寄語湖山好相待，蒼顔歸日駭禽魚。
席上次韵純甫牡丹
作者：强至
朝代：宋

絕艷濃香一倍繁，青春歸去已珊珊。
障風護恐檀心損，和雨攀應玉手寒。
今日我來頻舉爵，明年誰共憑欄干。
盛傳京雒多名品，未得尋芳洗眼看。
席上次韵纯甫牡丹
作者：强至
朝代：宋

绝艳浓香一倍繁，青春归去已珊珊。障风护恐檀心损，和雨攀应玉手寒。今日我来频举爵，明年谁共凭栏干。盛传京雒多名品，未得寻芳洗眼看。
席上次韵纯甫牡丹
作者：强至
朝代：宋

绝艷浓香一倍繁，青春归去已珊珊。
障风护恐檀心损，和雨攀应玉手寒。
今日我来频举爵，明年谁共凭栏干。
盛传京雒多名品，未得寻芳洗眼看。
席上走笔赠别李子先
作者：强至
朝代：宋
体裁：七言律诗

醉魄吟魂李谪仙，风流未绝验家传。词源直欲倾三峡，饮量真疑漏百川。几寸烛花催饯席，数程柳絮扑归鞭。别愁衮衮无由说，吏部先寻瓮底眠。
席上走筆贈別李子先
作者：强至
朝代：宋

醉魄吟魂李謫仙，風流未絕驗家傳。
詞源直欲傾三峽，飲量真疑漏百川。
幾寸燭花催餞席，數程柳絮撲歸鞭。
別愁衮衮無由說，吏部先尋甕底眠。
常尉携酒饌就部役所見勞
作者：强至
朝代：宋

酒蟻清香綠盞飛，河魴雪縷玉盤肥。
三春花草殊南北，一笑乾坤外是非。
膏血生民勞版築，筋骸薄宦走都畿。
陶潛此日方蕭瑟，那啻籬邊遇白衣。
常尉携酒馔就部役所见劳
作者：强至
朝代：宋

酒蚁清香绿盏飞，河鲂雪缕玉盘肥。三春花草殊南北，一笑乾坤外是非。膏血生民劳版筑，筋骸薄宦走都畿。陶潜此日方萧瑟，那啻篱边遇白衣。
常尉携酒馔就部役所见劳
作者：强至
朝代：宋

酒蚁清香绿盏飞，河鲂雪缕玉盘肥。
三春花草殊南北，一笑干坤外是非。
膏血生民劳版筑，筋骸薄宦走都畿。
陶潜此日方萧瑟，那啻篱边遇白衣。
幕中书怀
作者：强至
朝代：宋

宦游老岁月，春花渐空枝。坐耗镜中颜，日饶鬓边丝。流俗宜重轻，青云势参差。刚肠寡所合，出门复何之。趋向于今乖，考古聊自怡。黄卷有圣贤，目览心与期。君子顾万世，小人较一时。不见九原骨，贵贱共狐狸。惟有贤愚名，纵久亦两岐。退之赋二鸟，无乃为物移。信己一推天，孟子真吾师。得丧付浊醪，身外非所知。
幕中书怀
作者：强至
朝代：宋

宦游老岁月，春花渐空枝。
坐耗镜中颜，日饶鬓边丝。
流俗宜重轻，青云势参差。
刚肠寡所合，出门復何之。
趋向于今乖，考古聊自怡。
黄卷有圣贤，目览心与期。
君子顾万世，小人较一时。
不见九原骨，贵贱共狐狸。
惟有贤愚名，纵久亦两岐。
退之赋二鸟，无乃为物移。
信己一推天，孟子真吾师。
得丧付浊醪，身外非所知。
幕中偶书
作者：强至
朝代：宋
体裁：古风

刘侯驱车东，幕府宾客稀。凭几独萧然，真与万事违。巢燕无世情，闲堂时一归。东风忽怒号，辄来撼窗扉。搅我静中趣，聒聒无停威。尘沙亦侵人，犹喜势力微。日暮风稍息，出户聊振衣。行吟视庭木，枝空但花飞。幽思感晚春，浩歌送斜晖。翟公大书门，怨激恐已非。俗物喜去眼，杜子吾庶几。
幕中偶書
作者：强至
朝代：宋

劉侯驅車東，幕府賓客稀。
憑几獨蕭然，真與萬事違。
巢燕無世情，閑堂時一歸。
東風忽怒號，輒來撼窗扉。
攪我靜中趣，聒聒無停威。
塵沙亦侵人，猶喜勢力微。
日暮風稍息，出戶聊振衣。
行吟視庭木，枝空但花飛。
幽思感晚春，浩歌送斜暉。
翟公大書門，怨激恐已非。
俗物喜去眼，杜子吾庶幾。
幕中書懷
作者：强至
朝代：宋

宦游老歲月，春花漸空枝。
坐耗鏡中顔，日饒鬢邊絲。
流俗宜重輕，青雲勢參差。
剛腸寡所合，出門復何之。
趨向於今乖，考古聊自怡。
黄卷有聖賢，目覽心與期。
君子顧萬世，小人較一時。
不見九原骨，貴賤共狐狸。
惟有賢愚名，縱久亦兩岐。
退之賦二鳥，無乃爲物移。
信己一推天，孟子真吾師。
得喪付濁醪，身外非所知。
庚子岁除辇下作
作者：强至
朝代：宋
体裁：五言律诗

呼儿来秉烛，点检鬓边丝。志在惊时晚，年加愿晓迟。京华犹旅食，世态益吾悲。四十明朝是，愁吟杜子诗。
庚子歲除輦下作
作者：强至
朝代：宋

呼兒來秉燭，點檢鬢邊絲。
志在驚時晚，年加願曉遲。
京華猶旅食，世態益吾悲。
四十明朝是，愁吟杜子詩。
庚戌仲春十二夜同无愧饮林夫西窗有感
作者：强至
朝代：宋
体裁：七言绝句

忆听西窗一曲歌，金杯未尽转横波。酒徒依旧歌声断，今夜西窗奈我何。
庚戌仲春十二夜同無愧飲林夫西窗有感
作者：强至
朝代：宋

憶聽西窗一曲歌，金杯未盡轉橫波。
酒徒依舊歌聲斷，今夜西窗奈我何。
庚戌岁除
作者：强至
朝代：宋

薄宦三冬暮，殊方一纪余。
笑歌筋力倦，勋业鬓毛疏。
道路纷乘传，轩墀沓曳裾。
无庸看半百，搔首岁云除。
庚戌岁除
作者：强至
朝代：宋

薄宦三冬暮，殊方一纪馀。笑歌筋力倦，勋业鬓毛疏。道路纷乘传，轩墀遝曳裾。无庸看半百，搔首岁云除。
庚戌歲除
作者：强至
朝代：宋

薄宦三冬暮，殊方一紀餘。
笑歌筋力倦，勛業鬢毛疏。
道路紛乘傳，軒墀遝曳裾。
無庸看半百，搔首歲云除。
庭前梨桃二花方盛为暴风所吹感事成篇
作者：强至
朝代：宋

梨白桃红才可嘉，风前乱雪趁残霞。提壶有口只唤酒，鸣鴂何心专妒花。九陌乐游非往昔，五陵豪气漫尘沙。清樽倒尽却兴感，席上馀春天畔家。
庭前梨桃二花方盛为暴风所吹感事成篇
作者：强至
朝代：宋

梨白桃红纔可嘉，风前乱雪趁残霞。
提壶有口只唤酒，鸣鴂何心专妒花。
九陌乐游非往昔，五陵豪气漫尘沙。
清樽倒尽却兴感，席上余春天畔家。
庭前梨桃二花方盛爲暴風所吹感事成篇
作者：强至
朝代：宋

梨白桃紅纔可嘉，風前亂雪趁殘霞。
提壺有口只喚酒，鳴鴂何心專妒花。
九陌樂遊非往昔，五陵豪氣漫塵沙。
清樽倒盡却興感，席上餘春天畔家。
开元寺仁王院见丛竹偶书
作者：强至
朝代：宋
体裁：七言绝句

一别琅玕数亩阴，七年飞梦绕家林。北僧好事犹能种，偶向尘埃洒寸心。
张升甫惠新笋走笔代简谢之
作者：强至
朝代：宋
体裁：七言绝句

粉箨迎霜嫩更匀，中厨未有许尝新。明朝便好供佳客，只恨杯羹欠紫莼。
张君枉道顾予因书短篇以答来贶
作者：强至
朝代：宋

煌煌肉食有高冠，附者如驰顺坂丸。吾子与时诚异向，穷山为我肯相看。更烦溢幅投玑琲，自愧无门借羽翰。努力穷年求禄仕，而今行路倍云难。
张君枉道顾予因书短篇以答来贶
作者：强至
朝代：宋

煌煌肉食有高冠，附者如驰顺坂丸。
吾子与时诚异嚮，穷山为我肯相看。
更烦溢幅投玑琲，自愧无门借羽翰。
努力穷年求禄仕，而今行路倍云难。
张文通以诗觅小桃走笔依韵和答
作者：强至
朝代：宋
体裁：七言绝句

名园闻说洛阳春，金谷前无石季伦。第一牡丹应惯见，怜君翻作觅花人。
張升甫惠新笋走筆代簡謝之
作者：强至
朝代：宋

粉籜迎霜嫩更勻，中厨未有許嘗新。
明朝便好供佳客，只恨杯羹欠紫蓴。
張君枉道顧予因書短篇以答來貺
作者：强至
朝代：宋

煌煌肉食有高冠，附者如馳順坂丸。
吾子與時誠異嚮，窮山爲我肯相看。
更煩溢幅投璣琲，自愧無門借羽翰。
努力窮年求祿仕，而今行路倍云難。
張文通以詩覓小桃走筆依韵和答
作者：强至
朝代：宋

名園聞說洛陽春，金谷前無石季倫。
第一牡丹應慣見，憐君翻作覓花人。
归鸟
作者：强至
朝代：宋
体裁：五言律诗

日落群山静，天寒独鸟归。声悲故巢远，影入片云微。踪迹怜吾滞，青冥羡汝飞。莫为双翼误，须避暗中机。
彭九廷評改丞衛首垂臨訪未遂馳賀輒成鄙句少伸愧謝
作者：强至
朝代：宋

三年廷尉評，別事忽除丞。
步武通規近，生涯薄俸增。
翰林終必復，雅道已難能。
不預聞新命，那期念舊朋。
馬鞍煩遠御，爵刺改前稱。
禮曠徒慚汗，情高倍服膺。
彈冠開慰喜，聳袂羨軒騰。
馳賀冰泥滑，賓階愧後登。
彭九廷评改丞卫首垂临访未遂驰贺辄成鄙句少伸愧谢
作者：强至
朝代：宋

三年廷尉评，别事忽除丞。步武通规近，生涯薄俸增。翰林终必复，雅道已难能。不预闻新命，那期念旧朋。马鞍烦远御，爵刺改前称。礼旷徒惭汗，情高倍服膺。弹冠开慰喜，耸袂羡轩腾。驰贺冰泥滑，宾阶愧后登。
彭九廷评改丞卫首垂临访未遂驰贺辄成鄙句少伸愧谢
作者：强至
朝代：宋

三年廷尉评，别事忽除丞。
步武通规近，生涯薄俸增。
翰林终必復，雅道已难能。
不预闻新命，那期念旧朋。
马鞍烦远御，爵刺改前称。
礼旷徒惭汗，情高倍服膺。
弹冠开慰喜，耸袂羡轩腾。
驰贺冰泥滑，宾阶愧后登。
彭及之邀吳仲源楊公濟與某夜會望湖樓獨某後期爲關所隔偶成四篇以呈諸君·其一
作者：强至
朝代：宋

月底雲樓一水湄，天光湖色兩琉璃。
樽前更坐清風客，筆下爭翻白雪詞。
物外骨毛應自爽，世間笑語不容追。
千年庾亮胡床後，此興今人亦未衰。
彭及之邀吳仲源楊公濟與某夜會望湖樓獨某後期爲關所隔偶成四篇以呈諸君·其三
作者：强至
朝代：宋

波射飛樓縹緲間，雲梯豈合在塵寰。
金樽倒盡星垂地，玉滴書乾月過山。
檻底吳僧空仰望，座中蜀客頼西還。
我遭魚鑰無情甚，只許吟魂夜度關。
彭及之邀吳仲源楊公濟與某夜會望湖樓獨某後期爲關所隔偶成四篇以呈諸君·其二
作者：强至
朝代：宋

諸公愛月欲狂顛，脚踏花欄手襞箋。
那作常時揮綵筆，直須飛句上青天。
豈無劇笑驚山叟，應有妍詞調水仙。
獨我清宵塵滓甚，亂蚊聲裏汗膚眠。
彭及之邀吳仲源楊公濟與某夜會望湖樓獨某後期爲關所隔偶成四篇以呈諸君·其四
作者：强至
朝代：宋

故國英雄已寂寥，飛樓氣象自飄颻。
天邊鳥翼愁檐額，雨後虹光轉檻腰。
直恐笑歌驚白日，却憐身世近青霄。
雲梯縱險容人上，始信明河亦有橋。
彭及之邀吴仲源杨公济与某夜会望湖楼独某后期为关所隔偶成四篇以呈诸君
作者：强至
朝代：宋

月底云楼一水湄，天光湖色两琉璃。樽前更坐清风客，笔下争翻白雪词。物外骨毛应自爽，世间笑语不容追。千年庾亮胡床后，此兴今人亦未衰。诸公爱月欲狂颠，脚踏花栏手襞笺。那作常时挥綵笔，直须飞句上青天。岂无剧笑惊山叟，应有妍词调水仙。独我清宵尘滓甚，乱蚊声里汗肤眠。波射飞楼缥缈间，云梯岂合在尘寰。金樽倒尽星垂地，玉滴书乾月过山。槛底吴僧空仰望，座中蜀客赖西还。我遭鱼钥无情甚，只许吟魂夜度关。故国英雄已寂寥，飞楼气象自飘飖。天边鸟翼愁檐额，雨后虹光转槛腰。直恐笑歌惊白日，却怜身世近青霄。云梯纵险容人上，始信明河亦有桥。
彭及之邀吴仲源杨公济与某夜会望湖楼独某后期为关所隔偶成四篇以呈诸君·其一
作者：强至
朝代：宋
体裁：七言律诗

月底云楼一水湄，天光湖色两琉璃。樽前更坐清风客，笔下争翻白雪词。物外骨毛应自爽，世间笑语不容追。千年庾亮胡床后，此兴今人亦未衰。
彭及之邀吴仲源杨公济与某夜会望湖楼独某后期为关所隔偶成四篇以呈诸君·其三
作者：强至
朝代：宋

波射飞楼缥缈间，云梯岂合在尘寰。金樽倒尽星垂地，玉滴书乾月过山。槛底吴僧空仰望，座中蜀客赖西还。我遭鱼钥无情甚，只许吟魂夜度关。
彭及之邀吴仲源杨公济与某夜会望湖楼独某后期为关所隔偶成四篇以呈诸君·其三
作者：强至
朝代：宋

波射飞楼缥缈间，云梯岂合在尘寰。
金樽倒尽星垂地，玉滴书干月过山。
槛底吴僧空仰望，座中蜀客頼西还。
我遭鱼钥无情甚，只许吟魂夜度关。
彭及之邀吴仲源杨公济与某夜会望湖楼独某后期为关所隔偶成四篇以呈诸君·其二
作者：强至
朝代：宋

诸公爱月欲狂颠，脚踏花栏手襞笺。
那作常时挥綵笔，直须飞句上青天。
岂无剧笑惊山叟，应有妍词调水仙。
独我清宵尘滓甚，乱蚊声裏汗肤眠。
彭及之邀吴仲源杨公济与某夜会望湖楼独某后期为关所隔偶成四篇以呈诸君·其二
作者：强至
朝代：宋

诸公爱月欲狂颠，脚踏花栏手襞笺。那作常时挥綵笔，直须飞句上青天。岂无剧笑惊山叟，应有妍词调水仙。独我清宵尘滓甚，乱蚊声里汗肤眠。
彭及之邀吴仲源杨公济与某夜会望湖楼独某后期为关所隔偶成四篇以呈诸君·其四
作者：强至
朝代：宋
体裁：七言律诗

故国英雄已寂寥，飞楼气象自飘飖。天边鸟翼愁檐额，雨后虹光转槛腰。直恐笑歌惊白日，却怜身世近青霄。云梯纵险容人上，始信明河亦有桥。
待次陛对已再见春感怀成篇
作者：强至
朝代：宋

旅食一朝还一朝，紫宸前对转迢迢。青云事业应全误，绿发光阴已半销。始爱古人轻禄仕，拟将生理付渔樵。春风又入长安陌，依旧闲愁绊柳条。
待次陛对已再见春感怀成篇
作者：强至
朝代：宋

旅食一朝还一朝，紫宸前对转迢迢。
青云事业应全误，绿髮光阴已半销。
始爱古人轻禄仕，拟将生理付渔樵。
春风又入长安陌，依旧闲愁绊柳条。
待次陛對已再見春感懷成篇
作者：强至
朝代：宋

旅食一朝還一朝，紫宸前對轉迢迢。
青雲事業應全誤，綠髮光陰已半銷。
始愛古人輕祿仕，擬將生理付漁樵。
春風又入長安陌，依舊閑愁絆柳條。
後二日趙無愧杜君章垂和前篇復用元韵自和呈二君
作者：强至
朝代：宋

給園勝地隠金沙，隨意開筵餞使華。
社日兼宜數杯酒，春風未動一枝花。
垂垂禁鼓喧城裏，一一歸鞍傍水涯。
魚目間投引驪頷，夜光雙吐照貧家。